cyanic-selkie/wikianc huggingface dataset:
王守仁
年十歲，通四書，能屬文，又好兵書，時人異之. 年十五，縱觀塞外，遂立志為將，曰：「但有兵將數萬，吾當討平韃靼！」父聞焉，以其狂妄深責之. 守仁沮，越數日，言父曰：「責甚是，吾改之，吾當為聖賢！」父以其年少，但一笑而已. 後妻之以江西大戶，成禮日，唯不見守仁，亟尋竟夕，方得其於城外道觀，蓋因守仁前日過此，興大發，於此打坐，忘晝暮，眾人尋至，方憶婚事未了.
弘治十二年登會試二甲，授工部主事，與李夢陽友，終日論文. 初，守仁得朱子之道，深信之. 曾對竹而格終日，以求究其理，不果，反染傷寒. 朱子之說者，存天理去人欲也. 理欲分之，而守仁於時亦以為然. 十四年，授刑部主事，問禪於杭州，守仁論及禪師家母事，禪師思之而泣，翼日歸家，此守仁始疑朱子之學也.
正德元年，劉瑾擅朝，守仁上書斥瑾為權奸，瑾怒，下守仁詔獄，廷杖四十，謫費州龍場驛丞. 瑾遣人跡而加害，守仁托投水脫去，得至龍場. 龍場地偏遠，與夷居，不通言語，可言語者，僅中土亡命爾，瑾亦不釋其侮，故生死難知，備棺俟命. 唯思古聖人居此，更有何道. 忽中夜大悟，終得天理即人欲、知行合一之道，時年三十七矣.
瑾敗，上復起守仁，知廬陵縣，歷吏部主事、員外郎、郎中，升南京太僕寺少卿、鴻臚寺卿. 時虔、閩不靖，兵部尚書王瓊以守仁深習兵法，特舉其以左僉都御史，巡撫南、贛. 未幾，平漳南、橫水、桶岡、大帽、浰頭諸寇. 十五年六月，奉敕勘處福建叛軍. 至豐城，聞朱宸濠反，遂返吉安，起兵討之. 宸濠方圍安慶，守仁破南昌，宸濠返兵自救，遇之於鄱陽湖，二戰，叛軍俱敗. 時宸濠據湖西岸連舟為方陣，守仁乘風燒船，大敗之，生擒宸濠. 明武宗親征，群小張忠、許泰欲縱宸濠鄱陽湖，待武宗接戰而後奏凱. 守仁不聽，乘夜過玉山，集浙江三司，以宸濠付太監張永. 張永者，武宗親信，群小之所憚也. 張忠恨之，以守仁體弱，欲以射箭辱之，守仁臨校場，三矢皆中，忠益恨之. 張永索宸濠賂京官帳薄，欲以制朝廷，守仁陰毀之，曰：「叛亂已平，無謂再起干戈. 」永愧而退.
明年，升南京兵部尚書，封新建伯. 嘉靖元年，丁冢宰憂. 六年，兩廣叛，世宗復起守仁，所到之處，叛軍聞名自降. 又以歸師襲八寨、斷藤峽，破之. 守仁幻夢謁馬伏波廟，題詩於壁. 至是，道出祠下，恍如夢中. 時守仁病，疏請告歸. 至南安，病篤，門人周積侍疾，問遺言，守仁曰：「此心光明，亦復何言？」頃之而逝，時嘉靖七年戊子十一月廿九也，年五十七.
卒後
隆慶初，追贈新建侯，諡曰文成. 萬曆十二年，詔從祀孔廟，稱「先儒王子」.
新進年少平居記
《新進年少平居記》，扶桑輕小說，サトウとシオ作.
分類:平成輕小說 分類:令和動畫
京都議定書
《京都議定書》，諸國合議以緩暖化之盟也. 公元一九九七年十二月十一日，立於京都，與者三十六. 與國各按己況，序減溫室氣體之釋，以求稍息斯禍焉.
僅擁蔡英文
僅擁蔡英文，策謀，方期民國百有九年中華民國總統選舉，韓國瑜籲民擁蔡英文. 韓國瑜，屬中華民國中國國民黨，高雄市長也. 蔡英文，屬中華民國民主進步黨，總統也.
分類:民國臺灣紀事 分類:韓國瑜
叮咚 (德克薩斯州)
叮咚，在美國德克薩斯州貝爾郡.
分類:德克薩斯州
小人再生記
《小人再生記》，扶桑輕小說，山口悟作.
分類:平成輕小說 分類:令和動畫
公曆二月八日
二月八日者，公曆之卅九日也，距歲暮餘三百廿六日（閏年餘三百廿七日）.
阿姆斯特丹
阿姆斯特丹者，尼德蘭之都也，處乎阿姆斯特爾河畔. 口凡七十餘萬，計及郊口二百一十五萬有奇，合鹿特丹、海牙、烏得勒支及其邊陲，曰蘭斯台德都會，口逾千萬，歐羅巴洲第六矣. 丹者，猶漢言之謂防也. 有框|160px
安圭拉
安圭拉，在加勒比海小安地列斯群島. 屬英國，首府瓦利. 方九十一公里，口一萬四千.
福利 (索姆省)
福利，在法國索姆省蒙迪迪耶區羅西耶爾-昂桑泰爾縣.
帝發
帝發，姒姓，又作敬、敬發、惠、發惠. 夏主，皋子. 皋崩，嗣，凡七年.
福利 (索姆省)
分類:法國地方志
帝發
《史記》、《竹書》、《帝王世紀》作皋生發，發生桀. 《世本》作帝皋生發及桀.
皋十一年，葬於安邑. 子發嗣.
發元年，諸夷、淮夷賓於王門，再保庸會於上池，來朝獻舞.
發時，拔擢關龍逄.
發七年，陟. 泰山震. 發崩，其子履癸嗣. 履癸者，桀也.
宗室
祖孔甲，父皋，子桀.
土衛六
見
初，惠更斯名之土之月，後卡西尼以路易之星，名四土之衛. 惟觀天士慣以一二名土之五衛，他衛則名惠更斯或土衛之六，以時度去土之長短而名之也. 英吉利文謂之泰坦. 與七衛皆約翰所名也. 約翰者，威廉之子也；威廉者，首見土衛一二者也. 約翰於西曆一八四七年書《好望角觀天錄》，名之泰坦. 泰坦者，克龍之妹也. 克龍者，土星也.
據
衛六巨細，居土衛第一，太陽系第二，巨於水，次木衛三. 近知其氣厚，向者或誤度其巨細也. 徑萬里，重二十六萬九千兆擔，每立方分重一分三厘九毫一絲，心離二厘九毫二絲，傾土於百分度之三十三. 周土十五日二十二時四十一分又二十四秒，自旋與周土時同，類月. 攝氏寒暑負百又七十八度.
其輕重粗似木衛三四、海衛一、冥星，冰岩各半. 冰下六千八百里有堅心，尚溫. 他衛固有堅心者，疏密不若，蓋衛六碩而迫力巨也.
氣
其諸氣合流，氮氣最盛，居九成八又四分四釐. 氮之盛僅次地球. 他氣本甲烷之燼. 甲烷在最外，觸日之輻射則生赤雲. 惟二千零四年卡西尼號越南極時，雖雲盛而未獲有甲烷者，眾士大惑. 氣行疾，越其自旋.
地
地有明者，巨若澳大利亞洲，謂之桃源，無知之者. 地有晦者，巨若桃源. 有以為甲烷之海者，有以為乙烷之洋者. 後以卡西尼號考之，皆非. 地有文，或地動而生. 有山若環，明晦可辨. 度或烴之雨雪所生，或炎丘所穴. 明晦處日波同，示其所成所覆者同. 未察有烴之湖海，度其地為冰或淖也. 其地岮坦相雜，乃炎丘出水與氨所成也. 有風摧之文，有山環內盈，不知何物. 山無拔二十仞者.
考
航海一二號嘗考之. 初，航一欲近，不知有霧，內不可視. 後以哈伯窺管紅外之光考之.
安圭拉
分類:英國地方志
夏襄宗
夏襄宗敬穆皇帝諱安全，李氏，夏崇宗之孫，越王仁友之子. 初封鎮夷郡王. 應天元年正月二十日，鎮夷郡王安全謀亂，廢桓宗，自立為帝，即襄宗，改元應天. 皇建二年八月五日，襄宗崩，年四十二. 在位六年，改元應天四年，皇建二年崩. 諡敬穆皇帝，廟號襄宗，陵號康陵. 有子承禎. 齊國忠武王彥宗之子大都督府主遵頊立.
引據
《宋史·卷四百八十六·列傳第二百四十五·外國二·夏國下》
分類:西夏本紀
臺灣之未來
分類:民國臺灣歌曲 分類:柯文哲
南極洲
南極洲，方千四百四十萬公里，七洲中列第五. 處南極圈內，位地球之最南，幾盡為寒冰所蓋，四方皆海，常有浮冰. 無有四時，常年寒風肅殺. 海岸雨雪飄飄，冰霜慘烈，內陸荒漠千里，人跡罕至. 蓋眾生鮮有存活，惟性耐寒者，諸如企鵝、海狗、蘚、苔、藻之屬，方舍於斯.
夫千載以來，西人常言南方有一大陸，然無之目也. 及至十九世紀初，俄羅斯人探之，始知其地焉. 已而諸國好行險者頻至，悉欲先抵極點，卒由挪威人阿蒙森成之. 一九五九年，《南極條約》立，南極不復為諸國之土，僅為格致之用，以保其貌，亦護眾生免受融冰之害.
陸榮廷
陸榮廷者，本諱亞宋，字幹卿. 廣西武緣人也，生於清咸豐八年九月十九日.
榮廷少家貧，及加冠，入三點會為盜賊. 中法之役起，榮廷從軍，斬獲頗眾，後授管帶職. 光緒卅三年，榮廷率兵平鎮南關之亂，授「捷勇巴圖魯」. 又四年，晉廣西提督.
宣統三年十月，湖北新軍協統黎元洪舉義於武昌，是為辛亥革命之始. 十一月，榮廷舉兵響應革命，遂掌廣西軍政. 民國元年，共和肇建，大總統袁世凱授榮廷都督廣西. 四年，以平二次革命功晉耀武上將軍. 是年十二月，世凱僭號洪憲，即皇帝位，中外嘩然. 榮廷從蔡鍔、唐繼堯等通電護國，榮廷亦率兵進湖南. 五年六月，世凱歿，黎元洪嗣位，戰事乃止. 十月，國會議選副總統，榮廷獲二百零一票，亞於馮國璋，未中.
六年四月，榮廷入京師述職，授兩廣巡閱使，兼領廣東督軍如故. 護法之役起，國民黨首孫文組織軍政府於廣州，授榮廷副元帥，固辭不受. 七年，榮廷改組軍政府，立岑春煊為主席總裁，政務皆決於榮廷. 九年七月，孫文命陳炯明率粵軍伐榮廷. 榮廷領兵拒，旋敗，遂還歸廣西. 榮廷雖屢發兵與孫文戰，然為其部曲炯明、李宗仁、白崇禧等所敗，連陷南寧、桂林、全州. 榮廷技窮，遂通電下野，徙上海閒住. 十七年十一月六日，榮廷以疾卒於上海，年七十.
分類:民國列傳
荊州
荊州，簡曰荊，其地北據荊山，南及衡山之陽. 《呂氏春秋》亦云：「荊，楚也. 」
《尚書·禹貢》載：「荊及衡陽惟荊州. 」《爾雅·釋地》：「漢南曰荊州. 」《周禮·職方》：「正南曰荊州. 」
西漢置南郡、南陽郡、衡山郡、江夏郡、桂陽郡、武陵郡、零陵郡、長沙國. 州治漢壽縣（今湖南省常德市東北）.
東漢季，曾置章陵郡、南鄉郡、襄陽郡、宜都郡、新城郡、漢昌郡、臨江郡、西陵郡、固陵郡等郡. 移治襄陽縣（今湖北省襄陽市）.
及隋開皇三年，廢郡，改州縣二元制.
元至正二十四年，朱元璋改中興路，置荊州府，治江陵縣（今湖北省荊州市），屬湖廣布政司.
清沿之. 康熙三年，屬湖北布政司. 民國初年，全國廢府，故廢.
考
[[Category:州]]
朽物弗分藍綠
朽物弗分藍綠，標語，柯文哲用之. 柯文哲，中華民國臺北市長也. 民國百有五年十一月，柯氏告於議會，汪志冰疑朽物至臺北焚，然曰：「朽物弗分藍綠」，意「方事弗分藍綠」，卻網際訛之，雙關「藍綠營皆有人如朽木」.
分類:民國臺灣紀事 分類:網絡之俗 分類:柯文哲
湯姆斯通
湯姆斯通，在美國亞利桑那州科奇斯郡.
分類:亞利桑那州
民粹
民粹者，今西洋思潮也，詞源拉丁語坡普魯斯，民也.
與希臘語德謨同義，然民粹異於民主也.
民主者，選賢舉能，然內政外交，在其位者，方謀其政.
民粹者，言肉食者鄙，當還政於民，事無巨細，皆由民決之. 民者，多如遍地之草，故又曰草根之政.
羅馬權貴厭之，曰：「白丁無才德，何以治國耶？」
法國學究勒龐氏著書，曰《烏合之眾》.
逢天方諸國亂，亡泰西之難民如潮. 夫德意志，收回民百萬，蓋風俗迥異，亦有作奸犯科者，民怨之，民粹漸起.
二〇一六年，紐約商賈川普氏，以民粹之言，登花旗統領之位. 嘗曰：「吾慾修長城，拒墨人於南. 」
同年，英倫之民粹亦至英歐解盟. 蘇格蘭怨之者眾.
羅隱
羅隱，字昭諫，唐錢塘人也. 工詩，尤長於詠史. 有湘南雜槁，性傲倪. 少與桐廬章魯風齊名，為宰相鄭畋所重，畋女覽隱詩，諷詠不已，畋疑有慕才意. 隱貌陋，一日，女窺見之，遂絕口不詠. 錢鏐辟為從事節度判官副使，嘗說鏐討朱溫，曰：「縱不成功，猶可退保杭越，奈何交臂事賊？為千古之羞乎？」卒於餘杭，年八十餘，有子蹇翁.
所著《江南甲乙集》等書. 令狐綯子滈登第，隱賀以詩，綯謂滈曰：「吾不喜汝登第，喜汝得羅公詩耳. 」
外賣起義
西元二〇一八年十一月十一日，中國福建閩江學院飭禁外賣，學生及商賈非之，遂合衆以聲反，呼云外賣起義. 未幾，閩院之名，聞於網路，側熱搜之列. 報人聞之，遂刊其事. 分類:中華人民共和國紀事
政佳事
《政佳事》，臺北市長柯文哲之曲，方期民國百有七年地方職員選舉. 柯文哲，中華民國臺北市長也.
分類:民國臺灣歌曲 分類:柯文哲
波卡之事
波卡之事，臺灣臺北紀事也. 民國百有四年八月至九月，悠遊卡公司發卡，以波多野結衣為封. 波多野結衣，扶桑成人色情戲女優伶也.
分類:民國臺灣紀事 分類:柯文哲
夏末帝
夏末帝諱睍，李氏，夏神宗之孫，清平郡王之子.
初封南平王. 乾定四年七月，伯父獻宗崩，睍立，改元寶義. 中興府瘟疫肆虐，二年六月蒙古兵臨城下. 七月十五日，中興府为蒙古所取，末帝出降，遇害，國亡.
引據
《宋史·卷四百八十六·列傳第二百四十五·外國二·夏國下》
分類:西夏本紀
泰始 (西晉)
泰始為晉武帝司馬炎之年號，始於公元二六五年，止於二七四年，凡十年.
紀年
宝鼎元年||二年||三年||四年 建衡元年||二年||三年||凤凰元年||二年||三年
谷歌鉻
谷歌鉻，瀏覽器也，谷歌創之於西元二千又八年. 鉻者，化學元素，又瀏覽器外框者，嘗以鉻謂之. 本火狐之術，輔以爪哇手稿引擎而成. 今用者眾，至一八年首季，上網者用之，百中有六十六.
分類:網頁瀏覽器
飛輪海
分類:民國臺灣音樂
鄭州大學
鄭州大學者，簡稱鄭大，華夏之大學也，在商都. 西元一九五六年，山東大學、北京大學、吉林大學、東北大學援建. 西元兩千年，合併鄭州工業大學、河南醫科大學，躍為豫地首善之學府. 訓曰求是、擔當.
分類:中華人民共和國大學
漢服
今或云漢服華夏衣冠也，或云古衣冠也，尚無定論.
薙髮易服
明季甲申，遽遭喪亂，中原板蕩，致清兵尋釁入寇，演鼎革之變. 滿洲人入主中華，懼漢民者甚，遂頒薙髮易服令，或有不從，輒加屠戮.
形制
漢服形制多彩，或交領，或圓領，或繫帶，或扣襻，然則多為右衽. 禮服則峨冠博帶，常服則窄袖短衫. 凡禮服者，玄端、褖衣、深衣之屬，製裁皆有禮度. 常服者，袍衫、襦裙、裋褐之類，不一而足，其制亦循章法.
徐晃
縮圖|右|徐晃 魏陽平壯侯徐晃字公明，漢|後漢河東楊人也.
傳
初為郡吏，從車騎將軍楊奉討賊有功，拜騎都尉. 李傕、郭汜之亂長安也，晃說奉令與天子還洛陽，奉從其計. 天子至安邑，封晃都亭侯. 及到洛陽，韓暹、董承等爭鬥，晃說奉令歸曹操；奉欲從之，後悔. 操討奉於梁，晃遂歸之. 操又授晃兵，使擊卷、原武賊，破之，拜裨將軍.
從征呂布，別降布將趙庶、李鄒等. 與史渙斬眭固於河內. 從破劉備，又從破袁紹將顏良，拔白馬，進至延津，破文丑，拜偏將軍. 與曹洪擊濦強賊祝臂，破之，又與史渙擊袁紹運車於故市，功最多，封都亭侯. 操既圍鄴，破邯鄲，易陽令韓范偽以城降而拒守，操遣晃攻之，晃至，飛矢書城中，陳其利害. 范悔，降晃. 晃既而言於操曰：「二袁未破，諸城未下者傾耳而聽，今日滅易陽，明日皆以死守，恐河北無定時也. 願公降易陽以示諸誠，則莫不望風. 」操善之. 別討毛城，設伏兵掩擊，破三屯. 從破袁譚於南皮，討平原叛賊，克之. 從征烏桓蹋頓，拜橫野將軍.
又從征荊州劉備，別屯樊，討中廬、臨沮、宜城賊. 又與滿寵討關羽於漢津，與曹仁擊周瑜於江陵.
建安十五年，討太原反者，圍大陵，拔之，斬賊帥商曜.
韓遂、馬超等反關右，遣晃屯汾陰以撫河東，賜牛酒，令上先人墓. 操軍至潼關，恐不得渡，召問晃. 晃曰：「公盛兵於此，而賊不復別守蒲阪，知其無謀也. 今假臣精兵蒲渡板津，為軍先置，以截其裡，賊可擒也. 」操曰：「善. 」使晃以步騎四千人渡津. 作塹柵未成，賊梁興夜將步騎五千餘人攻晃，晃擊走之，操軍得渡，遂破超等.
使晃與夏侯淵平諸氐，與操會安定. 操還鄴，使晃與夏侯淵平鄜、夏陽餘賊，斬梁興，降三干余戶. 從征張魯. 別遣討攻櫝、仇夷諸山氐，皆降之，遷平寇將軍.
操還鄴，留晃與夏侯淵拒劉備於陽平. 備遣陳式等十餘營絕馬鳴閣道，晃別征破之，賊自投山谷，多死者. 操聞，甚喜，假晃節，令曰：「此閣道，漢中之險要咽喉也. 劉備欲斷絕外內，以取漢中. 將軍一舉，克奪賊計，善之善者也. 」操遂自至陽平，引出漢中諸軍.
復遣晃助曹仁討關羽，屯宛. 會漢水暴溢，于禁等沒. 羽圍仁於樊，又圍將軍呂常於襄陽. 晃所將多新卒，以羽難與爭鋒，遂前至陽陵陂屯. 操復還，遣將軍徐商、呂建等詣晃，令曰：「須兵馬集至，乃俱前. 」賊屯偃城. 晃到，詭道作都塹，示欲截其後，賊燒屯走. 晃得偃城，兩面連營，稍前，去賊圍三丈所. 未攻，操前後遣殷署、朱蓋等凡十二營詣晃. 賊圍頭有屯，又別屯四塚. 晃揚聲當攻圍頭屯，而密攻四塚. 羽見四塚欲壞，自將步騎五千出戰，晃擊之，退走，遂追陷與懼入圍，破之，或自投兩水死. 操令曰：「賊圍塹鹿角十重，將軍致戰全勝，遂陷賊圍，多斬首虜. 吾用兵三十餘年，及所聞古之善用兵者，未有長驅徑入敵圍者也. 且樊、襄陽之在圍，過於莒、即墨，將軍之功，逾孫武、穰苴. 」晃振旅還摩陂，太祖迎晃七里，置酒大會. 操舉卮酒勸晃，且勞之日：「全樊、襄陽，將軍之功也. 」時諸軍皆集，操案行諸營，士卒鹹離陳觀，而晃軍營整齊，將士駐陳不動. 操歎曰：「徐將軍可謂有周亞夫之風矣. 」
魏文帝即王位，以晃為右將軍，進封都鄉侯，及踐阼，進封楊侯，與夏侯尚討劉備於上庸，破之. 以晃鎮陽平，徙封陽平侯.
魏明帝即位，拒吳將諸葛瑾於襄陽. 增邑二百，並前三千一百戶. 病篤，遺令斂以時服.
太和元年薨，謚曰壯侯. 其墓在許昌東四十里之張潘鎮城角徐村東北二里處. 子蓋嗣. 蓋薨，子霸嗣. 明帝分晃戶，封晃子孫二人列侯.
鄧展
鄧展，南陽人也. 漢獻帝建安中官至奮威將軍，封樂鄉侯. 十八年，同將臣諫曹操進魏公.
展亦注《漢書》. 善有手臂，曉五兵，又稱能空手入刃|白刃. 會曹丕宴，酒酣耳熱，方食芋蔗，便以爲杖，下殿數交，丕三中展臂，又擊展顙，笑曰：「昔陽慶使淳于意去其故方，更授以祕術，今余亦願鄧將軍捐棄故伎，更受要道也. 」一坐盡歡.
行星
行星者，亦稱惑星，天體也. 恆拱北辰，週而行之，其陣不變，長變行星之位，若穿行於眾星，因名，究其理，蓋恆星去地遠，則人視其行微，故視以其非動也，而行星去地近，故天幕嘗見行.
星之行也，其有律焉，周而復始. 短者數日，長者十年有奇，其跡得複.
然宇宙邃遠，豈窺能盡，後見有大於冥王星者，大行星之論遂見紛紜. 西元二〇〇六年，國際天文學聯合會大會乃定行星之義以三：曰繞恒，曰巨質，引與自轉衡保其形為球者，曰無攝乎近軌之他物且可除之者. 合乎前二者曰矮行星，餘皆小天體. 太陽系僅餘八行星，冥王星降矮.
又，行星種有二. 地球、水、金、火者餘，曰故態，以岩金為實，是者為類地行星；後者巨甚，環氣，木、土、天、海四星皆然，不合生活. 以學術論，行星存乎宇宙，當不可勝數. 今察得系外行星二百餘. 迄今卻知生命存地也.
齊桓公
齊桓公者，其人有二.
棒棒堂
分類:民國臺灣音樂
李海瑗
李海瑗，族名珍，幼名吉雲，大韓高宗五子義親王次女. 母壽德堂李希春.
大正八年四月二十四日，誕於京畿道京城府寺洞宮. 就鐘路小學校，居雲峴宮. 昭和十一年，卒業於京畿高等女學校. 適李昇圭，得三男一女，男曰鎭烋，曰鎭旺，曰鎭弘，女曰鎭珠. 昇圭韓戰爲北所虜. 西元一九九二年遷美，二〇〇二年返.
平成十七年，族弟懷隱太孫薨於東京都，嗣子源繼全州李氏當主. 海瑗與弟錫不擁. 次年九月二十九日，自號文化大韓帝國女皇，爭位於源、錫.
二〇二〇年二月八日薨於京畿道河南市.
據
分類:首爾特別市列傳
動力火車
動力火車，臺灣樂班也. 尤秋興與顏志琳二人.
泰始 (劉宋)
泰始為宋明帝劉彧之年號，始於公元四六五年，止於四七一年，凡七年.
紀年
皇興元年||二年||三年||四年||五年 延興元年
夏獻宗
夏獻宗諱德旺，李氏，夏神宗之子. 光定十三年，神宗自號上皇，傳位於德旺. 改元乾定. 乾定四年春，神宗崩，年六十四. 七月，獻宗崩，年四十六. 廟號獻宗. 侄南平王睍立.
引據
《宋史·卷四百八十六·列傳第二百四十五·外國二·夏國下》
分類:西夏本紀
炎漢年號表
此下收炎漢紀元，並新. 下接三國年號表.
催淚氣
催淚氣，又稱催淚煙，毒氣也，屬化學武器. 遇之，淚流不止，眼耳鼻舌身意六根俱傷，血流霑沫，目不能視. 一戰時，用諸毒氣戰，後因萬國公約所限，弗施於戰，惟用於防民之口.
徐詳
徐詳字子明，漢吳郡烏程人也. 孫權為將軍，令詳與是儀、胡綜俱典軍國密事. 劉備下白帝城，權以見兵少，令詳領左部督.
權為吳王，封詳亭侯. 下都建業，詳、綜並為侍中，進封鄉侯，兼左、右領軍. 先綜死.
實數
實數者，數線之數也. 聚以成集，記曰\mathbb{R}. 其名由來，請見複數.
算
正數者，線段之長也.
線段首尾相接，得二數之和. 線段齊尾重疊，棄相交之處，得二數之差.
作一直角三角形，勾一，股乘數 ；作一相似三角形，勾被乘數，股為積. 作一直角三角形，勾一，股除數；作一相似三角形，股被除數，勾為商.
由正數之法，推任意實數之四則，猶自然數入整數也. 詳見整數一文. 不同者，獨求商法也.
求和者，異名相除，同名相益，正無入正之，負無入負之. 求差者，同名相除，異名相益，正無入負之，負無入正之. 求積者，同名正之，異名負之. 求商者，同名正之，異名負之. 去其名，曰絕對值.
集
當世數學，空集生自然數，然後整數、分數、實數、複數. 然分數何生實數？
實數定義，無有常法. 兹聊述之.
晉廢帝
晉廢帝海西公諱奕，字延齡，成帝子，哀帝母弟也. 晉朝皇帝. 初封東海王，哀帝崩，太后迎帝嗣位. 桓溫枋頭之敗，欲立威於朝，乃詣建康. 諷太后廢帝為東海王，後降海西公. 在位六年，徙居吳，孝武帝太元十一年卒.
實數
戴氏切割
蓋戴德金（Dedekind）首提此法，因以為名. 其合幾何直觀，然難以四則算之耳.
柯西序列
分數之柯西序列者，趨於一點之序列也. 此法四則簡明，加減乘除，逐項算之（「{an}*{bn}={an*bn}」，* 可為加減乘除也）. 然有二弊.
首項一，餘皆二（「1, 2, 2, 2, 2, ...」)，為實數二；首項三，餘皆二（「3, 2, 2, 2, 2, ...」)，亦實數二也. 可知此法，一數多形，誠不便耳，此一弊也.
氫
氫者，化學元素也，符號為H，原子序一. 為諸元素至輕者，故音；於常態，二合為一，是謂氫氣，故從气. 朝鮮、日本稱水素，蓋火氫為水故也. 六合之中，四有其三，可謂盈於宇宙. 天上諸恒星，盛年者富之. 在地球則難自安，蓋易於相合故. 縮圖|氫頻譜測試 分解碳水化合物，可成氫氣，以用諸加氫裂化、哈柏反應等. 於實驗室，則溶金屬以非氧化酸而索之，或解水以電而得之，悉貴而稀也. 性易燒，屬燃料，亦還原劑也.
實數
柯西序列
坊間多以十進數列（「1, 1.4, 1.44, 1.442, 1.4422, ...」)定義三開立方（「1.4422495701...」). 惟此難與三又億分之一開立法分辨也. 故尋相應之序列，殊不易耳，此二弊也.
氫
同位素有三，無中子者曰氕，一中子者曰氘，二中子者曰氚. 三者間，以氕為最. 氚則易於衰變，四極之內，不足百一，多見於核反應，亦氫彈所必備也.
實數
性
前三者合曰有序域，而僅實數集為完備有序域耳. 以其定義實數，亦無不可，然不知實數為何物也.
實數既為分數之柯西序列，故實數域乃分數域之拓撲閉包也.
氫
若化離子，亦陽亦陰，陽者多在水間、有機物間，作酸|質子酸. 幾可盡化萬物，尤以酸鹼化學為甚. 夫酸鹼反應者，氫陽離子之易處也，故無氫則不成. 其陰者，多共金屬離子化合，是謂氫化物，性剛烈，遇水即化氫氣.
我國自濟
我國自濟 ，標語，自中華民國歌曲《莫等待》之詞，太陽花學潮用之. 分類:太陽花學潮
南京師範大學
南京師範大學者，略稱南京師大，華夏之大學也，在寧. 光緒壬寅，兩江總督張之洞肇創三江師範學堂. 一度併入國立中央大學、南京大學. 西元一九八四年，定名南京師範大學. 訓曰正德厚生、篤學敏行. 校區有二，曰隨園、曰仙林.
分類:中華人民共和國大學
東北師範大學
東北師範大學者，略稱東北師大，華夏之大學也，在長春. 西元一九四六年，中共肇創東北大學，是為其源. 西元一九五零年，易名東北師範大學. 今東北之名學，尤善萬國史、馬學、計學. 訓曰勤奮創新、為人師表.
分類:中華人民共和國大學
太陽花學潮
太陽花學潮，肇乎民國百有三年三月十八日，中華民國大學生徒唱，民、社同起，四月十日乃止. 三月十七日，中國國民黨強呈《海峽兩岸服務貿易協議》於立法院會，民憂利中華人民共和國而損己，翌日下立法院. 二十三日，欲下行政院而見逐. 四月六日，立法院許《兩岸協議監督條例》，十日學潮乃止.
分類:太陽花學潮
宋前廢帝
宋前廢帝諱子業，小字法師，孝武帝長子也. 劉宋皇帝. 性狷暴，嗣位後凶悖日甚. 大臣宗室，誅殺相繼. 時有訛言云湘中出天子. 帝將南巡荆湘以厭之，欲誅諸叔然後發. 湘東王彧密結帝左右壽寂之等，弑帝於華林園，年十七，在位一年.
蛸燒
蛸燒，餚膳也，源於日本大阪. 以蛸足入糊麫，塞模成丸.
蛸茸鮮，色白、红、黑，內有蔬、外有醬、汁. 味鹹鲜.
史
蛸燒者，明石燒所改飪也，以卵白烹軟糕者. 昭和八年，食肆會津屋，實明石燒以牛肉、蒟蒻、醬油，售于大阪. 或食客曰：「無蛸非明石燒也！」以其言，蛸燒出.
據
分類:和食
閻錫山
閻錫山者，字百川，又字伯川. 山西五台人也，生於清光緒九年十月八日. 民國元年，錫山以太原首義功授山西都督，自是柄省政凡三十八載，乃民國藩鎮節帥之冠. 錫山既從國民政府，歷內政部長、陸海空軍副總司令、第二戰區司令長官等樞要，晉陸軍一級上將. 卅八年六月，授行政院院長兼國防部長. 十二月，錫山率國府各部會播遷臺灣. 翌年三月，蔣中正復行視事，遂辭. 卌九年五月廿三日，錫山以疾歿於台北，年七十有六.
分類:民國列傳
朱之瑜
朱之瑜，字魯嶼，號舜水，明浙江餘姚人也. 少有志概，九歲喪父，哀毀逾禮，及長，從李契玄學，後寄籍松江，受業朱永祜、張肯堂、吳鐘巒等，精六經，特通毛詩. 弱冠，見國是非，絕仕進意. 崇禎末兩舉徵辟，不就；思宗崩，福王由崧建號江南，召授江西按察司副使，兼兵部職方司郎中，監方國安軍，數詔徵授職，亦不受. 浙江陷，王翊抗清四明山，之瑜奔走各地，聯諸義軍援翊. 四渡日本借兵，以圖復明. 又赴安南，見國王，強令拜，不為屈，轉敬禮之. 於時，唐王聿鍵、魯王以海多有詔徵，俱力辭不受. 永曆五年八月十四日，翊不屈死，之瑜聞，乃於八月十五設祭，終身廢中秋賞月.
十三年，鄭成功、張煌言邀返國抗清，敗後復亡日本. 常面鄉泣血，背北切齒. 十九年、日本寬永五年，日本水戶藩德川光國聘賓師，之瑜慨然赴焉. 每引見談論，依經守義，曲盡忠告善道之意. 教授學者，循循不倦. 日人重之瑜，不敢稱其字，乃問號，曰：「古人多有以本鄉山水為號者，舜水者，敝邑水名也. 」遂號之. 又，禮養備至，特於壽日設養老之禮，奉几杖以祝，為制明室衣冠使服之. 光國欲為建新居，曰：「恥逆虜之未滅，痛祭祀之有闕，若豐屋而安居，非我志. 」力辭之，凡四次乃止. 寬文十年，日本初造學宮，繪圖度尺，親指授之，後撰《學宮圖說》. 又造古祭器簋、籩、豆、登等，率學生習釋奠禮，改定儀註，詳明禮節. 十二年，光國設彰考館，門人安積覺任主編，聘之瑜導編《大日本史》. 天和二年，即明永曆三十六年卒於日本，年八十三，遺言曰：「予不得再履漢土，一睹恢復事業. 予死矣，奔赴海外數十年，未求得一師與滿虜戰，亦無顏報明社稷. 自今以往，區區對皇漢之心，絕於瞑目. 見予葬地者，呼曰『故明人朱之瑜墓』，則幸矣. 」葬常陸久慈郡大田鄉瑞龍山麓，悉依明禮成墳，日人私謚文恭先生，立祠祀之，並護其墓，至今不衰. 光國收之瑜在海外民撰文章及書劄問答，輯《朱舜水文集》二十八卷. 今有中華書局版《朱舜水集》、華東師大版《朱氏舜水談綺》行世. 於日本遺物，今存水戶彰考館.
加藤清正
羽柴秀吉既貴，欲壯家族，乃秘養親戚孤幼者於府中. 清正母，秀吉母之從妹，貧不能自給，遂攜清正謁秀吉. 北政所不能育，偶見清正，喜其憨直，遂索養之，愛如己出.
清正既長，長六尺，多膂力，精槍術，喜聞兵法戰陣事. 福島正則者，秀吉門客也，形容雄奇，素以豪勇聞，秀吉以下頗憚之. 正則嘗以語侵清正，清正即踴躍擊之. 正則倚力與鬥，竟不能下. 鬥良久，皆大笑，因痛飲，遂結莫逆之好. 秀吉聞之，嘆曰：「是兒竟大奇也. 」自是遂特器之.
魏文昭皇后
魏文昭甄皇后，名未詳，一曰宓，中山無極人，魏明帝母，漢太保甄邯後也. 父逸，上蔡令. 后三歲失父.
建安中，袁紹為中子熙納之. 熙出為幽州，后留養姑. 及冀州平，文帝納后於鄴，有寵，生明帝及東鄉公主.
加藤清正
秀吉之封長濱也，擢清正、正則為近侍，出入皆命持大槍從左右. 巡遊所至，吏民莫敢仰視.
魏文昭皇后
延康元年正月，文帝即王位，六月，南征，后留鄴. 黃初元年十月，帝踐阼. 踐阼之後，山陽公奉二女以嬪於魏，郭后、李、陰貴人並愛幸，后愈失意，有怨言. 帝大怒，二年六月，遣使賜死，葬於鄴.
加藤清正
秀吉將軍攻鳥取，清正以部曲從其左右. 城破，清正未得先登，乃擲槍咆哮，引恨終日. 秀吉之攻冠山，清正自請先. 秀吉壯之，諾. 及戰，清正舞槍赴陣，當者皆披靡. 身被三創，斬首數級. 既捷，獻首於秀吉前. 秀吉喜，益其祿. 於是三軍咸服其勇，皆以虎呼之.
中越戰爭
中越戰爭者，中原謂之「對越自衛反擊戰」，安南謂之「反中國擴張主義戰爭」，蔣氏臺灣謂之「匪越戰爭」.
加藤清正
天正十年，明智光秀叛殺信長. 秀吉旋平光秀，因奪織田舊領，遂與柴田勝家構惡. 十一年，合戰於賤之岳. 秀吉乃命清正、正則將近侍數十輩先. 及戰，慷慨呼嘯而前，柴田軍莫敢纓其鋒. 秀吉遙見敵旌亂，乃命張左右翼馳之，柴田軍始潰. 有山路將監者，柴田宿將也，自騎白馬斷後. 清正馳至，與之鬥良久，不能勝. 正則鳴鼓壯其意. 將監懼，返走，清正因刺殺之. 與是三軍振奮，遂破柴田. 秀吉聞之，親壯清正輩曰：「賤岳七本槍」.
中越戰爭
戰始於一九七九年二月十七日，終於三月十六日.
加藤清正
柴田既滅，秀吉乃益諸將祿. 正則年長，得五千石. 清正亦以戰功遙封三千石. 檄書至，清正奪檄而擲之，罵曰：「吾才力寧下正則邪！」因欲合部曲攻正則. 從人諫之者三，方免. 及受詔，猶恨恨不已. 秀吉近臣石田三成素與清正有隙，聞其事，乃搆陷於秀吉前. 秀吉未之信也. 清正聞之，遂恨三成切齒.
中越戰爭
解放軍佔越北部各城，儘掠其物資，毀其工業，遂撤離.
加藤清正
十三年，清正以軍監從羽柴秀長討長宗我部氏. 清正嘗縱部曲掠財貨，所過皆焚壞. 一野僧遙見之，徑趨清正前. 以掌擊其頂，喝曰：「菩提血海，白蓮槍從. 金剛獅子，還不頓悟！」清正落魄，徐拜曰：「願受吾師戒！」僧斥曰：「地獄未空也！」言迄徑去. 清正嘿然良久，自是常齋僧而頌佛號，雖處戎馬而不輟. 及軍還，盡出囊儲築寺於浪速，專祀其父也.
中越戰爭
分類:中華人民共和國軍事
加藤清正
秀吉既平九州，乃大封諸將以鎮其土. 夫肥後國，本龍造寺氏土也. 民風素悍，多恥耕作，爭以輕俠為業. 諸郡豪俠凡五十二，各以其眾據塢堡. 秀吉新得肥後，弗能調其租稅，乃命佐佐成政治其民. 成政本柴田降將也，感其恩遇，急欲報之，乃將三千卒橫行國內，見百姓不治理產業者皆殺之，懸首城門，欲以威服國人. 百姓大怨，咸攜老幼而投豪帥. 成政大怒，勒兵攻塢堡，不克而還. 不三日，豪傑隈部親永以城池叛，肥後諸帥紛應之. 不旬月，應隈部者無慮二萬. 秀吉聞之大怒，乃命成政自剖以謝，別令加藤清正、小西行長各將部曲往鎮之.
秀吉裂肥后土，命清正、行長分治之. 清正怒語於家臣曰：「肥後自我輩百戰得之，行長賈子安能分吾勳邪！」方一月，豪傑志歧氏復叛於天草. 行長不能勝，乃求援於清正. 清正自將部曲往，十日乃平. 自是清正益輕行長.
清正嘗乘船涉海，遽遇烈風，流至荒島. 朝鮮將李舜臣聞之，遣使饋以糧脯，因誡其不得侵朝鮮. 清正遂得還.
文祿元年，秀吉思逞大欲於大明，乃會諸侯兵馬於名護屋，將假朝鮮道. 治九軍，分屬清正等輩. 三月，加清正、行長為都元帥，石田三成為軍正，對馬島宗氏為導，令其各將部曲襲朝鮮. 四月朔，行長下朝鮮釜山，因屠之. 清正、黑田長政諸輩各將舟師入朝鮮.
行長既下忠州，乃合諸將議取王京. 行長新勝，欲乘輕銳而下之. 清正怒曰：「爾潛發而成功，由宗氏諳地理耳，非爾之力. 且殿下令予與爾隔日為先鋒，汝背之者何哉？自今日隔日為先鋒，以試其利鈍. 」行長徐曰：「已薄其都，不如分路而進，速拔之. 」清正嗤之曰：「背軍令，但貪私利，何似賈豎子哉！」行長與之論，不下. 清正躁，跳踉如雷，引刀劈行長所奉之天主像. 行長素虔於南蠻教，因盛怒，燃銃欲擊清正，鍋島直茂、松浦鎮信急止之，方免. 自是，二人相疾入骨.
日軍既下王京，盡焚朝鮮宮室卷藏，乃分兵而北. 清正將部曲向咸境道，敗朝鮮將韓克勤. 朝鮮民屢襲清正俑道. 清正怒，所過盡焚掠. 但遇朝鮮人，無老幼皆殺之. 時有會寧督獻朝鮮二王子來降，清正拘之於營. 清正嘗將五千騎絕圖門江，涉大明境. 大明守吏使遊騎抄其後，虛張旌幟以赫之. 清正懼道絕，因燒輜重退.
清正將眾嘗入朝鮮野寺，命僧人自縛，唯一僧不動. 清正以刃擬其頸，僧神色如常，清正收刃曰：「真高僧也. 」遂縱之. 後察之，僧號泗溟惟政. 檄令朝鮮僧人起兵勤王者，蓋此人也.
二年，大明將李如松受平倭提督號，將遼東四萬騎往救朝鮮. 行長與之戰，大潰，日軍震驚，皆返王京. 清正畏道絕，亦走. 於是朝鮮半壁皆復. 秀吉亦恐，乃遣行長臣內藤如安往議談. 清正遂還朝鮮王子. 日軍退屯海偶. 清正諸輩俱還.
秀吉病朝鮮將李舜臣之能. 乃與眾人計，欲以舜臣嘗救清正事間殺之. 清正慨然進曰：「舜臣者，三國之豪雄也. 清正不能及也. 武士戰者固以刀戟，奈何以讒特為刃邪！清正雖愚，幸得樓船五百，必擒舜臣！」諫之者三，秀吉弗之聽也. 清正怏怏，飲恨終日.
慶長元年，秀吉覆命侵朝鮮. 日軍多苦怨，見朝鮮人輒屠之，爭割其耳鼻以邀功. 清正旌之所過，雖比丘尼亦不能免於荼. 日軍以二十萬師克南原，屠之.
清正虔信三寶，雖從戰陣，亦攜僧侶，解鞍輒命頌佛號. 日軍嘗屠城，至夕乃止. 清正命僧人頌經. 僧曰：「君侯嘗見我佛地獄圖否？」曰：「未之見也. 」僧輒以槌指屍場曰：「此即是也. 」清正粟然，經卷墜地而弗覺.
九月，大明大軍復至，將軍解生敗黑田長政、毛利秀元於稽山. 日將皆膽喪，急退塢堡而據之.
清正守蔚山一月，不能支，乃夜遁島山；大明元帥麻貴將輕騎往趣，清正設空寨誘而破之. 麻貴嘆曰：「吾知兵三十年，不意東瀛亦有能者. 」清正復棄城，以其軍與淺野長政父子旋守蔚山，方入城，大明經略楊鎬將大軍暴至，圍之數匝，日夜攻之. 戰十晝夜，蔚山五寨俱陷，然大明終不能下之. 日軍糧絕，士卒餓斃者無算，存者皆競相食也. 清正懼，數遣使間問明將云：「投降可得全不？」後一日，明軍食亦絕. 夜，大雪暴至，明卒飢寒，怨憤洶洶. 楊鎬懼變，自遁. 明軍覺失帥，爭潰，盡走險阻. 會日軍援騎數萬至，因追擊之，大明、朝鮮之卒死無算也. 清正乃得扶出，業不能人言矣.
初，清正嘗掠朝鮮工匠書籍，日輸日本. 秀吉以為善，特嘉其行. 小西行長疾之，乃以財貨賂秀吉左右，使言清正驕橫不法事. 讒言日聞於秀吉. 明將劉鋌嘗以爵祿誘清正，清正作書拒之. 書中有詛行長語. 秀吉獲其書，遂疑清正不臣焉，乃檄召清正歸國，奪其軍與淺野氏. 清正見檄，怒曰：「清正雖愚，奈何以一旅之卒反於海外邪！此必行長輩見讒也！」因自合部曲，將攻行長. 德川家康遣使語之曰：「君侯無罪見讒，吾等固知之也. 歸則肉袒負荊，自白太閣可也. 今君侯若攻行長，則其反自明也. 且大明日迫於外，吾軍奔命旦夕，此固自禍蕭牆時邪？為惡必自禍，君且待之. 」清正悟，改容謝之，遂還.
明將劉鋌攻小西行長甚急，行長不能支，乃求救於清正、島津義弘. 或勸以弗救，清正慨然曰：「吾寧以私憾而廢國家哉？」乃自將卒救，未至，聞義弘水師覆，乃還. 行長自棄眾浮海還日本.
三年八月，秀吉死，德川家康、前田利家奉幼主秀賴攝政，檄召清正等還. 清正乃虛設旌旗於城上，命老弱擊鼓，自引眾間出，次第登舟. 九月，帆歸大阪，方知秀吉死也.
魏文昭皇后
據
分類:曹魏列傳
巴基斯坦
巴基斯坦者，巴基斯坦伊斯蘭共和國（烏爾都文：ن اسلامی جمہوریت پاکستا‎、英文：Islamic Republic of Pakistan）也，乃南亞一主權之邦. 有口逾億八千萬，列諸國第六. 在天竺之西，印度河畔. 國號乃波斯語之聖土也. 都伊斯蘭堡.
史
古屬印度. 自穆斯林西來，據其地，化其民. 後為英國所佔，本屬英聯邦，然其為政者不仁，至其國衰，乃謀自立. 時以伊斯蘭教、印度教雜處. 英國乃許以兩教各立一國，伊斯蘭教得印度河周圍及恆河口，稱巴基斯坦自治領，都卡拉奇. 後改共和國，始以今名. 然國中不睦，東巴孟加拉人自立於恆河口，曰孟加拉國. 後復遷都於北.
加藤清正
清正歸肥後，乃驅所掠朝鮮民為奴. 廣築寺院，修葺町屋. 治菊池川，為廣堰. 復開水道，引其水溉田. 於是國人皆喜，戴之如神明. 時行長政虐，清正遣人誘其部民，來者甚眾. 行長雖恨，卒不敢問.
四年三月，前田利家死，諸侯皆集大阪吊之. 淀姬以德川家康威名素重，恐其不臣，乃命石田三成謀之. 三成欲刺家康於大阪. 家康素厚清正，遣使秘告之. 清正乃延福島正則、細川忠興、池田輝政、加藤嘉明、黑田長政、淺野幸長諸侯飲，及酣，解衣箕踞，慨然曰：「夫三成者，文吏也，無尺寸之軍功，但以斂聚得顯貴耳. 今三成欲殺家康，是以讒佞害武士也. 家康死，則吾輩武人死無日矣. 清正雖不才，願斬三成首謝太閣祭前！」正則等膝席皆曰：「固吾願也！幸從君侯！」夜，七候各勒部曲，鳴鼓將攻三成. 三成覺，遣使謝清正，自逾垣走匿，方得免. 自是清正諸將皆黨於家康.
關原戰起，清正入東軍，受家康命略北九州.
清正檄書降鍋島直茂，復救細川家臣松井康之，戰皆捷. 時行長自將部曲會三成，清正乃合兵圍行長都肥後宇土. 行長弟行景勒兵守之，清正不能下. 圍之一月，行長死訊聞，行景自剖，遂滅小西氏. 家康嘉清正功，以肥後全土封之.
後，家康黜豐臣氏，建幕府於江戶. 清正怒其行，嘗陰語於部將飯田角兵衛曰：「吾昔以護秀賴而入東軍，不意內府亦奸雄也. 然則吾亦何顏見太閣於泉下邪？」每念關原事，輒切齒不己. 飯田角兵衛，清正同鄉也，與森本儀太夫早投清正，故得親任. 後，聞秀賴長，乃間遣人入大阪，持書通於淀姬，但言太閣舊恩弗忘. 淀姬嘉之，乃托以恢復事. 清正乃命朝鮮匠人築熊本城. 竣，城基石垣高數丈餘. 清正因以為都，積蓄糧秣，欲為守戰之計.
夏神宗
夏神宗英文皇帝諱遵頊，李氏，齊國忠武王彥宗之子. 登進士第，為大都督府. 皇建二年七月三日立，时年四十九，改元光定. 金主冊為夏國王. 神宗嘗遣使詣宋西邊. 與共圖金人，不報. 金人議徙都長安. 神宗又議與宋夾攻秦鞏，無功. 光定十三年，神宗自號上皇，傳位於子德旺. 乾定四年春，神宗崩，年六十四. 谥曰英文皇帝，庙号神宗.
加藤清正
家康屢召秀賴進覲，淀姬但辭以年幼，弗敢往. 秀賴既長，家康復請之，淀姬無以辭，乃間召清正、福島正則、淺野長晟計議. 清正曰：「吾等俱本太閣門下，微豐臣氏，早為塵土矣. 護持幼主，固吾職也. 」淀姬曰：「惟俱家康挾之反江戶. 」清正慨然曰：「吾在則秀賴在，固無害也. 家康若生二心，清正但與之俱碎耳！」秀賴遂赴京都. 駕之所至，清正、正則被甲帶刀，勒部曲周而夾護之. 家康子賴宣迎之，欲見秀賴. 清正按刀叱曰：「爾素知書，寧可倨見貴人哉！」家康聞而患之，乃設宴於途，欲使清正等遠秀賴. 清正、正則身自按刀扶轎，若無聞者. 終會晤，清正無一言，雖寸步亦未離秀賴也.
夏神宗
引據
《宋史·卷四百八十六·列傳第二百四十五·外國二·夏國下》
加藤清正
秀賴既還，毫髮無傷. 清正對正則笑曰：「秀賴安泰，吾輩終報太閣恩義於萬一也！」居大阪飲數日，相辭歸國. 舟行於海上，清正夜起，飲數斗，取經頌之，未竟，忽語於從人曰：「地獄空矣！」遂薨. 時年五十. 肥後民感其德，為之立祠，每及豐年，輒羅舞懸幟而祀之.
夏神宗
引據
分類:西夏本紀
加藤清正
其次子忠廣嗣，以年幼，聽政於幕府. 十九年尚江戶將軍秀忠養女. 寬永九年，坐家臣私通大阪事，謫居出羽，國除.
獨裁既有，義當革命
獨裁既有，義當革命，標語，自文學《里斯本夜車》，柏林自由大學哲學系教授帕斯卡·梅西耶作. 太陽花學潮用之.
引據
分類:太陽花學潮
哥特蘿莉偵探事件簿
《哥特蘿莉偵探事件簿》，又名《GOSICK》. 日本國文士櫻庭一樹所作輕小說也，其述作嘗獲直木賞. 平成廿三年一月七日，難波日登志導演，岡田麿里監督之. 以原著改動畫而映，至七月一日終幕，凡一部.
概述
西曆一九二四年，歐戰已息數載，東西洋之交通往來不絕. 時日本留學生久城一彌者，乘戰後求學之風而至西洋蘇瓦爾，就讀「聖瑪格麗特學園」. 及入學，久城偶遇少女維多利加於圖書館. 其女膚白若雪，聰慧穎異，久城甚慕之，遂與之相近.
要角
分類:平成輕小說 分類:平成動畫
寧波大學
寧波大學者，華夏之大學也，在甬. 西元一九八六年，時值改革開放，包玉剛捐資肇創，鄧小平題名. 包氏，甬人，香港船賈也. 訓曰實事求是，經世致用.
分類:浙江省大學
羅素悖論
羅素悖論曰：無己之集，聚以集成，則此集有己乎？
等價悖論
理髮師悖論曰：吾助不自助者，惟不助自助者也. 則吾可自助乎？
相關悖論
此言謬矣. 則此言謬乎？確乎？
維也納外交學院
維也納外交學院（Diplomatische Akademie Wien）者，奧地利之大學也，在維也納. 西元一七五四年，女皇瑪麗亞·特蕾西婭肇創，曰帝皇東語學堂（Kaiserlich-königliche Akademie für Orientalische Sprachen）. 以栽培外務官為業，聯合國秘書長庫爾特·瓦爾德海姆亦嘗就學於此.
圖冊
分類:大專院校
隱蕃
隱蕃者，漢青州人也. 黃龍二年，為魏明帝使，投吳. 上書曰：「臣聞紂為無道，微子先出. 高祖寬明，陳平先入. 臣年二十二，委棄封域，歸命有道，賴蒙天靈，得自全致. 臣至北有日，而主者同之降人，未見精別，使臣徽言妙旨，不得上達. 於邑三歎，曷惟其已. 謹詣闕拜章，乞蒙引見. 」吳主孫權即召入. 及陳時務，甚有辭觀，以蕃盛論刑獄，用為廷尉監.
蕃常車馬雲集，賓客盈堂. 左將軍朱據、廷尉郝普稱蕃有王佐之才，普尤與之親善善，常怨歎其屈. 潘濬子翥亦與周旋，饋餉之. 濬聞大怒，疏責翥 ，又羊衜同宣詔郎楊迪拒不與通，當時人咸怪之.
頓之，蕃謀叛事覺，乃亡走，捕得，考問黨與，蕃無所言. 權使將入，謂曰：「何乃以肌肉為人受毒乎？」蕃曰：「孫君，丈夫圖事，豈有無伴！烈士死，不足相牽耳. 」遂閉口而死. 後普為權所責 ，亦自殺；據禁止，歷時乃解；濬等亦為眾所服.
評
胡綜對權曰：「蕃上書，大語有似東方朔，巧捷詭辯有似禰衡. 而才皆不及. 未可以治民，且試以都輦小職. 」及蕃死，綜拜偏將軍.
是儀
是儀字子羽，漢|後漢北海營陵人也，本姓氏. 儀初為縣吏，後仕郡. 郡相孔融嘲儀，言「氏」字乃「民」無上，遂改「是」焉. 又依劉繇，避亂江東. 繇軍改，儀徙會稽.
孫權承攝大業，優文征儀. 到見親任，專典機密，拜騎都尉. 呂蒙圖襲關羽，權以問儀，儀善其計，勸權聽之. 從討羽，拜忠義校尉. 既定荊州，拜裨將軍，封都亭侯，又加侍中. 欲復授兵，儀固辭不受.
黃武中，遣儀至皖以誘魏將曹休. 休到，大破之，偏將軍、錄尚書事. 權大駕東遷，留太子登鎮武昌，使儀輔太子. 太子敬之，事先咨詢，然後施行，進封都鄉侯. 典校郎呂壹誣江夏太守刁嘉，權收嘉系獄，悉驗問. 時人皆畏壹，儀獨諫權，權遂捨之，嘉亦得免.
蜀漢丞相諸葛亮卒，遣儀使蜀申固盟好，拜尚書僕射. 南、魯二宮立，儀領魯王傅.
權常責儀以不言事，無是所非，儀對曰：「聖主在上，臣下守職，懼於不稱，實不敢以愚管之畜，上干天聽. 」事國數十年，未嘗有過. 呂壹歷以罪問將相大臣，獨無以白儀.
儀動輒規諫，事上勤，與人恭. 又不治產業，不受施惠，為屋舍財足自容. 服不精細，食不重膳，拯贍貧困，家無儲畜. 權聞之，幸儀捨，求視蔬飯，親嘗之，對之歎息，即增俸賜，儀累辭讓不受. 及寢疾，遺令素棺，斂以時服，務從省約. 年八十一卒.
連民不破
連民不破，標語，自哥倫比亞豪爾赫·埃利澤·蓋坦. 太陽花學潮用之. 分類:太陽花學潮
鄧春區
縮圖 鄧春區，安南南定春長府人，維新元年生. 越共產志士、政者.
因仰中共西遷，改名長征.
一九八六年黨首黎筍崩，暫接大位，不足半年.
一九八八年薨，年八十一.
華南師範大學
華南師範大學者，略稱華南師大，華夏之大學也，在穗. 西元一九三三年，廣東省立勷勤大學師範學院肇創，是為其源. 西元一九八二年，定名華南師範大學. 訓曰艱苦奮鬥，嚴謹治學，求實創新，為人師表.
鄧春區
分類:越南社會主義共和國本紀 分類:法屬印度支那列傳
中南大學
中南大學者，略稱中南，華夏之大學也，在星城. 西元兩千年，並湖南醫科大學、長沙鐵道學院、中南工業大學，立中南大學. 尤善冶金、礦業、材料、交通科目. 訓曰知行合一、經世致用.
胡沖
胡沖者，吳汝南固始人，綜子也.
平和有文干，天紀中為中書令. 及晉克吳，沖同薛瑩獻計吳末帝降晉，仿效漢|蜀降. 吳亡，沖除尚書郎、吳郡太守.
據
分類:孫吳列傳
倫敦大學亞非學院
縮圖 倫敦大學亞非學院者，英倫大學堂也，肇於一九一六年，建於英都倫敦. 以人類學、漢學聞名泰西.
本名東方學院，促英人習亞洲之俗，以固殖民統治也.
一九三八年，增非洲研究，改為現名.
分類:溫莎紀事
神位
謂神位者，或曰「神主牌」、「神主」，所以供奉祖先者也. 其始漢時，在中華，甚普，凡家戶必供之，亦有供于祠中. 多以石、板、絹、紙、垣等成物. 供奉其之目的常為出入平安、國泰民安，抑或是求貴人扶持、身体健康、財源廣進為多，近年來器以求姻緣者也不惶多讓. 上常書亡者之氏以諱生忌，並亦書某門祖先等字. 佛家之神主，多畫一蓮華於底，書之佛力超薦等. 奉道家者，多繪仙鶴祥雲、金童玉女，又書太乙救拔云云. 奉神為時，又有諸多規定如下：神位不可於茅房之側、後方需靠神檯、上下左右不可開窗、乾淨清潔、忌水、忌雜物、忌橫樑、忌人流等諸多限制. 神
集集己卯地震
舊曆己卯年九月廿一子時，臺灣南投集集地震. 芮氏規模七點三. 死者二千有四百十餘二，傷者眾，餘震數次.
映射
定義
有甲乙二集，凡甲之一物，相應乙之一物，則曰甲映射乙耳.
夫加，映射也，如「三，四」射七，「二，九」射十一. 立方者，亦映射也，如二射八，負一射負一. 倍者，亦映射也，如二射四，負三射負六.
凡甲不同之物，射乙不同之物，曰單射，亦曰內射. 實數之立方，單射也，蓋異數之立方必異. 加法者，非單射耳，蓋二加三即四加一也.
凡乙之物，均為甲物所射，曰滿射，亦曰映上. 實數之立方，滿射也，蓋實數必有其立方根射之. 實數之平方，非滿射耳，蓋負二無方根射之.
單滿合射者，雙射也，亦曰一一對應. 實數之立方，雙射也. 倍者，整數雙射偶數也.
集
問：當世數學，物皆為集，然則何謂甲（A）映射乙（B）（記曰「」）耶？
答曰：映射乃甲乙之關係 也. 甲取物曰乾（a），射乙之一物，曰乾之象（記曰「f(a)」）. 乾與其象，合成一對（記曰「(a, f(a))」），聚以成集，即為映射耳（記曰「」）. 甲曰定義域，乙曰陪域，而象之集（記曰「」）曰值域.
高等數學教材之釋（大學通用）
二非空集X,Y，以法則f，使X集之每壹元素x，皆對應於唯一確定之元素y於Y集，則謂f爲其之映射自X至Y. 記曰
其y謂之像之于斯映射，且記作f(x)，y=f(x)；x謂之原像之于斯映射.
辡名
映射亦名算子，泛函，X上之變换. 實數應射則謂之函數，亦可拓至複數a+bi.
例
可見映射之性，定於其定義域及陪域也.
隱射
凡隱射者，其制弗能以為y=f(x)也，或云非單射，是故單甲之值可映於雙（或甚）乙之值. 實如橢圓、拋物線、雙曲線諸如此類，皆隱射也.
作格
夫作格或謂能格者，所以示及物動詞之主詞. 於此類語言也，作格多為屈折所示，通格則不然矣.
作格亦能示其行之有意向者.
如藏語、西班牙巴斯克語、菲律賓塔加洛語、邦板牙語等，皆作─通格語言之例. 而澳大利亞瓦勒皮里語者，雖有作格，然亦有賓格，為作─賓格語言，或謂三分法語言也.
與格
與格多指動詞間接受詞(如英語he gave a book to me之to me一類，即間接受詞)，多表之以屈折. 梵語、拉丁語、俄語、古英語與德語等有之也.
捷克
捷克，中歐之國也. 西有德國、東鄰波蘭、南接奧地利. 方七萬九千公里、口千餘萬. 都布拉格. 產鐵、煤、銀、甜菜. 民本多奉天主教. 然今多無神論者. 民言捷克語，西斯拉夫人之一種也，俗近波蘭. 好製電影，亦好足球、冰球.
與格
İsmin hâlleri
捷克
略史
捷克古來稱波西米亞，公元十五世紀，爲日耳曼裔哈布斯堡家領之，屬今奧地利. 其民多斯拉夫人，奉其教吏胡斯之說，爲教宗所忌，幸賴奧格斯堡宗教和約，得全其宗教. 一六一八年，神聖羅馬帝國斐迪南二世背約，強其民改奉天主教，事雖成，然三十年干戈亦不免矣. 一九一八年，奧匈於一戰敗北，分崩離析，以波西米亞、摩拉維亞、匈牙利之一部立捷克斯洛伐克共和國，方獨立焉. 至二戰爲德國所并，分置波希米亞及摩拉維亞保護國、斯洛伐克共和國以領其地. 戰後復爲一國. 一九四八年，始行社會主義制，而民惡之，一九六八年，其主杜布切克欲行民主以求變，乃爲蘇聯所執，歐洲諸國聞之未有敢言者，蓋懼其勢大耳. 一九八九年，蘇聯勢衰，天鵝絨革命乃成. 一九九三年，斯洛伐克人自立其國，遂見今制.
行政
捷克以議會民主制為國體，以總理為國之宰輔，捷克國會置上下兩院，下院員二百，上院員八十有一. 其總統爲國會所舉，連任不得逾兩屆，無實權. 二零一三年一月，廢國會察舉，行民選總統制. 今總統米洛甚·澤曼也. 境分直轄市一，州十三.
黎筍
縮圖 黎筍，安南廣治兆豐人，維新元年生，越共產政者也.
繼胡志明之位，遂親蘇聯而反中共，疏武元甲，妨中越邦交.
一九七八年十二月，伐波爾布特. 一九七九年一月七日，攻入柬都金邊，赤柬亡，另立柬埔寨人民共和國以作傀儡. 二月十七日，中越戰爭因發.
一九八六年薨，年七十九.
雲南大學
雲南大學者，略稱雲大，華夏之大學也，在春城. 太華巍巍，拔海千尋. 滇池淼淼，萬山為襟. 民國十一年，雲南都督唐繼堯肇創，是為私立東陸大學. 今，西南名學也，尤善民族、生態之道. 訓曰自尊、致知、正義、力行.
分類:中華人民共和國大學
吳武忠王
吳太祖武皇帝諱行密，字化源，本諱行愍. 楊氏，唐廬州合肥人也，大中六年生.
初，為廬州牙將. 中和三年遷廬州刺史，歸淮南節度使高駢. 駢年邁昏庸，寵用方士呂用之. 用之專斷獨行，淮南畢師鐸恐見害，五年叛，召宣州觀察使秦彥助戰. 駢為師鐸二人殺，行密命淮南將士穿孝哀駢，大慟三日. 後行密擊殺師鐸及彥，入揚州，自稱淮南留後.
時揚州大饑，以堇泥為餅，人相食. 乃令以軍糧救濟. 後滅秦宗權、孫儒，據有江淮. 景福元年，任為淮南節度使.
乾寧四年，宣武朱全忠南侵，敗之於清口，全忠自是無力南下，南北分裂數十年. 天復二年拜東面行營都統、中書令、封吳王. 招集流亡，獎勵農桑，江淮恢復.
天佑二年薨，諡武忠王. 順義七年，子溥稱帝，追尊吳武忠王為太祖武皇帝.
胡綜
胡綜字偉則，漢汝南固始人也. 少孤，與母避難江東. 孫策領會稽太守，綜年十四，為門下循行，留吳與孫權共讀書. 策薨，權為討虜將軍，以綜為金曹從事. 從討黃祖，拜鄂長. 權為將軍，召綜還，與是儀、徐詳俱典軍國密事.
劉備下白帝城，權以見兵少，使綜料諸縣，得六千人，為兩部，着綜領右部督. 晉宗叛歸魏，魏以宗為蘄春太守，去江數百里，數為寇害. 權使綜與賀齊輕行掩襲，生虜得宗，加建武中郎將. 權為吳王，封亭侯.
黃武八年夏，權稱尊號，命綜作賦一首. 蜀漢聞權踐阼，遣使重申前好. 綜為盟文，文義甚美. 權下都建業，綜為侍中，進封鄉侯. 時魏降人雲魏振威將軍吳質頗見猜疑，綜乃偽質作降文三條. 此文既行，質已入為侍中矣.
黃龍二年，青州隱蕃歸吳. 綜言蕃不可大用，後蕃果叛. 拜綜偏將軍，兼左執法，領辭訟. 凡自權統事，諸文誥策命、鄰國書符，略皆綜之所造也.
赤烏六年卒，子沖嗣. 綜性嗜酒，酒後歡呼極意，或推引杯觴，搏擊左右. 權愛其才，弗之責也.
四元數
四元數者，四維之數也. 夫實數者，線之數也；複數，平面之數也；哈密頓嘗問：「可有三維之數耶？」苦思良久，於都柏林皇家運河畔，得悟四維之數矣，時一八四三年十月十六日. 聚以成集，記曰\mathbb{H}.
四元數之奇，乘法不合交換律耳. 雖知其時之算，殆無不合交換律者 ，故哈密頓之悟，實石破天驚之舉耳.
算
四元數者，一實三虛之數也. 三虛者，以天（「i」）、地（「j」）、人（「k」）記之. 觀乎複數，一實一虛而已，故四元數之用，實乃窮複數之理，故亦曰超複數耳.
問曰：實二天三地五人負一（「2+3i+5j-k」）者，何物耶？
答曰：四維空間內，座標「二、三、五、負一」之點也.
二數加減，實虛自理（「」）.
二數相乘，有口訣云：天天，地地，人人，天地人，盡負一（「」）. 或曰：
如實二地三乘實一天二，得實二天四地三人負六（「」）.
虛負之，曰軛（記曰「」）.
合虛實之方，復開方之，曰模（記曰「」）.
數軛相乘，為模之方耳.
二數相除，用模軛求商法，被除者乘除者之倒數也（記曰「」）.
魁北克市
魁北克市，官名魁北克，又稱魁北克城、魁城，加拿大魁北克省府也. 乃魁北克次大之邑，次蒙特婁焉. 丙申年，口五百三十一萬餘. 若計其郭，則約八十萬，北美洲城邑，魁北克立城為最早. 分類:魁北克地方志
宋明帝
宋明帝諱彧，字休景，小字荣期，文帝十一子也. 劉宋皇帝. 封湘東王，弑廢帝子業嗣位. 好讀書，在藩时撰江左文章志，續衛瓘所注論語. 然好鬼神，多忌諱，忍虐好殺，翦滅宗室，自奉過度，民不堪命. 在位八年崩，諡明，廟號太宗.
二〇二二年韓國首爾水災
西曆二〇二二年立秋後一日，韓國首爾忽降暴雨，瓢潑如注，排澇不暢，致大洪灾，奔湧街巷，東沖西決，倒灌車站，傷民毀屋，淹溺斃命者眾，有十四人.
丁儀
丁儀者，其人有二.
愛丁堡大學
愛丁堡大學（The University of Edinburgh）者，大不列顛之大學也，在蘇格蘭府愛丁堡. 西元一五八三年肇創，列歐羅巴啟蒙之策源，譽北國雅典.
劉韐
劉韐，字仲偃，建州崇安人. 子子羽、孫珙，生年不詳，宋欽宗靖康二年卒.
愛丁堡大學
達爾文、麥克斯韋、休謨、貝葉斯、偕叡理、美利堅開國元勳本傑明·拉什（Benjamin Rush）、詹姆斯·威爾遜（James Wilson）、約翰·威瑟斯龐（John Witherspoon）、辜鴻銘等皆嘗就學於此.
劉韐
早年
第進士，調豐城尉、隴城令. 王厚鎮熙州，辟狄道令，提舉陝西平貨司. 河、湟兵屯多，食不繼，韐延致酋長，出金帛從易粟，就以餉軍，公私便之. 遂為轉運使，擢中大夫、集英殿修撰.
愛丁堡大學
分類:大專院校
劉韐
早年
徽宗重和二年，熙河經略使劉法等二萬人為西夏軍所殺，統安城破，累計戰死者以十萬計. 夏人攻震武，韐攝帥鄜延，出奇兵搗之，解其圍. 夏人來言，願納款謝罪，皆以為詐. 韐曰：「兵興累年，中國尚不支，況小邦乎？彼雖新勝，其眾亦疲，懼吾再舉，故款附以圖自安，此情實也. 」密疏以聞，詔許之. 夏使愆期不至，諸將言夏果詐，請會兵乘之. 韐曰：「越境約會，容有他故. 」會再請者至，韐戒曰：「朝廷方事討伐，吾為汝請，毋若異時邀歲幣，軼疆場，以取威怒. 」夏人聽命，西邊自是遂安.
韐求東歸，拜徽猷閣待制，提舉崇福宮. 起知越州，鑑湖為民侵耕，官因收其租，歲二萬斛. 徽宗政和年間，涸以為田，衍至六倍，隸中宮應奉，租太重而督索嚴，多逃去. 前勒鄰伍取償，民告病，韐請而蠲之. 方臘陷衢、婺，越大震，官吏悉遁，或具舟請行. 韐曰：「吾為郡守，當與城存亡. 」不為動，益厲戰守備. 寇至城下，擊敗之，拜述古殿直學士，召為河北、河東宣撫參謀官.
岳飛投劉韐軍中
宣和年間，時邊臣言，燕民思內附，童貫、蔡攸方出師，而种師道之軍潰. 韐意警報不實，見師道計事. 師道曰：「契丹兵勢尚盛，而燕人未有應者，恐邊臣誕謾誤國事. 」韐即馳白貫、攸，請班師. 又論燕薊不可得，正使得之，屯兵遣餉，經費無藝，必重困中國. 宣和四年九月，還次莫州，適會郭藥師擁所部八千人奉涿、易二州來歸，詔以為恩州觀察使. 以韐議異，戎車再駕，徙知真定府. 藥師入朝. 韐密奏乞留之，不報. 徙知建州，改福州，加延康殿學士. 或言其過闕時，見禦史中丞有所請，遂罷. 起知荊南，河北盜起，複以守真定. 韐旋募敢戰士，相州湯陰人岳飛應募，後此人為成大器者.
河北首賊柴宏本富室，不堪徵斂，聚眾剽奪，殺巡尉，統制官亦戰死. 韐單騎赴鎮，遣招之，宏至服罪. 韐飲之酒，請以官，縱其黨還田裡，一路遂平. 藥師請馬，詔盡以河北戰馬與之，不足，又賦諸民. 韐曰：「空內郡駔駿，付一降將，非計也. 」奏止之. 金人已謀南牧，朝廷方從之求雲中地. 韐諜得實，急以聞，且陰治城守以待變. 是冬，金兵抵城下，知有備，留兵其旁，長驅內向. 及還，治梯衝設圍，示欲攻擊，韐發強駑射之，金人知不可脅，乃退. 自金兵之來，諸郡皆塞門，民坐困，韐獨縱樵牧如平日，以時啟閉. 欽宗善之，拜資政殿學士.
抗金死節
欽宗靖康元年，時已許割地賂金人，而議者乘士民之憤，復議追躡，韐以亟戰為非. 是時，諸將救太原，种師中、姚古敗. 以韐為宣撫副使，至遼州，招集糾募，得兵四萬人. 與解潛、折可求約期俱進，兩人又繼敗. 初，韐遣別將賈瓊自代州出敵背，且許義軍以爵祿，得首領數十. 既複五台，而潛、可求敗聞，遂不果進. 太原陷，召入覲，為京城四壁守禦使，宰相沮罷之.
封號
建炎元年，贈資政殿大學士，後諡曰忠顯.
韐莊重寬厚，與人交，若有畏者；至臨大事則毅然不可回奪. 初在西州為童貫所知，故首尾預其軍事，及以忠死，論者不復短其前失雲.
荀子 (書)
《荀子》者，戰國哲人荀況之所為作也，凡二十卷，幾經周折，流傳至今，存篇凡三十二，隸屬四庫全書之子部儒類.
《荀子》篇凡三十二，輪今所存者，唯《勸學》《修身》篇及《成相》《賦》篇等三十二者也. 本儒家崇禮、正名之說，主性惡，為古文之大者. 西漢有學者劉向所訂荀子及其弟子之說，悉錄之，定為篇三十二. 其後唐有楊倞、清有王先謙箋之. 《成相篇》屬之以民歌五十六，段因三、三、七、十一制，言詠交錯、雅俗共賞，民國有劉師培《論文偶記》云之曰：“觀荀卿作《成相篇》，已近賦體，而其考列往跡，闡明事理，已開後世之聯珠. “《賦篇》涵五短賦，屬散賦，常及之於中華文史之中，學者宗之為中華賦眾來源其一.
勸學篇第一
此荀子文教之志也，凡論學之志、之義、之法等. 重
宋後廢帝
宋後廢帝諱昱，字德融，小字慧震，明帝長子也. 劉宋皇帝. 帝母李道兒妾，明帝納之，故人呼帝為李氏子，嗣位後，每微行. 蕭道成陰結帝左右楊玉夫、楊萬年. 使伺機便. 會帝至新安寺偷狗飮酒. 醉還仁壽殿寢，玉夫、萬年弑之，年十五，在位四年. 追廢為苍梧王.
馮諾曼
馮諾曼（John von Neumann，本名 Margittai Neumann János Lajos），亦作馮·諾依曼，匈牙利猶太人也，一九〇三年十二月廿八日生. 其父嘗仕於奧匈帝國，遂改德語名，亦以此名名世. 後舍美利堅，授業於普林斯頓高等研究所. 一九五七年二月八日卒，年五十五. 其為博弈論之父，電算學先鋒，曼克頓計劃與者，馮諾曼代數始創人耳.
夏崇宗
夏崇宗聖文皇帝諱乾順，李氏，惠宗之長子也. 母曰昭簡文穆皇后梁氏，天安禮定元年七月，生三歲即位. 夏數為宋患. 永安四年，始建國學，設弟子員三百，立養賢務以廩食之. 在位五十四年，大德五年崩，年五十六. 謚曰聖文皇帝，廟號崇宗，陵號顯陵.
引據
《宋史·卷四百八十六·列傳第二百四十五·外國二·夏國下》
分類:西夏本紀
王珪叔玠
王珪，字叔玠，唐扶風郿人，王僧辯孫.
從王通受詩，性沈淡，交不茍合. 初事隱太子建成，太宗召為諫議大夫，推誠納善，每有規益. 遷侍中，與房玄齡、李靖、溫彥博、戴胄、魏徵同輔政. 官終禮部尚書，封永寧郡公. 珪周恤親族，奉寡嫂，家事必咨而後行，教撫孤侄，貞觀十三年薨，謚懿.
王珪禹玉
王珪，字禹玉，宋成都華陽人.
聶嫈
聶嫈，一曰榮，齊人也. 其弟政，勇敢士也. 濮陽嚴仲子遂陰交以意厚之，欲報仇. 聶政獨行仗劍至韓，刺殺韓相俠累，因自皮面抉眼，屠腸以死，韓取聶政屍，曝於市，縣購之千金，久之，莫知誰.
嫈聞之曰：「吾弟至賢，不可愛妾之軀，滅吾弟之名，非弟意也. 」乃之韓，視之，曰：「勇哉. 氣矜之隆，是其軼賁育高成荊矣. 今死而無名，父母既沒矣，兄弟無有，此為我故也. 夫愛身不揚弟之名，吾不忍也. 」乃抱屍而哭之，曰：「此吾弟，軹深井里聶政也. 」亦自殺於屍下，晉楚齊衛聞之，曰：「非獨聶政之能，乃其姊者，烈女也. 」聶政之所以名施於後世者，其姊不避葅酢之誅，以揚其名也.
徐奕
徐奕字季才，東莞人也. 會漢|割據，避難江東，孫策禮命之. 奕改姓名，微服還本郡.
"「武皇帝，至明也. 崔琰、徐奕，一時清賢，皆以忠信顯於魏朝；丁儀間之，徐奕失位而崔琰被誅. 」"
遷魏郡太守. 操征孫權，徙爲留府長史. 魏國既建，爲尚書，復典選舉，遷尚書令.
操征漢中，中尉楊俊未止魏諷反，左遷，操嘆之，又桓階薦奕，代中尉. 在職數月，疾篤乞退，拜諫議大夫，卒.
及魏文丕踐祚，每與朝臣會同，未嘗不嗟歎，思奕之爲人. 奕無子，詔奕族子統爲郎，以奉奕後.
揚雄
有框|右|揚雄 揚雄，字子雲. 漢學者，蜀郡成都人.
傳
漢甘露元年生. 雄少而好學，然甚口吃，博覽群書，長於辭賦. 年四十餘，始遊京師，以文見召，奏《甘泉》、《河東》等賦. 成帝時為給事黃門郎. 王莽時為大夫，校書於天祿閣. 雄嘗尊司馬相如. 所謂「歇馬獨來尋故事，文章兩漢愧楊雄」. 劉禹錫《陋室銘》中有「西蜀子雲亭」，西蜀子雲者即為雄也.
雄後以賦為雕蟲篆刻，壯夫不為，轉治哲學. 如《論語》而作《法言》，擬《易經》而作《太玄》. 遂以「玄」為物本之說. 有人笑之，乃作《解嘲》. 以自寬，又作《逐貧賦》. 新莽天鳳五年卒. 卒葬成都郫縣友愛鎮子雲村南二里，一作子雲墳. 其墓為漢磚室墓，圓形，封高約八尺，墓週二百四十三尺.
家世
其先出自有周伯僑者，以支庶初食采於晉之揚，因氏焉，不知伯僑周何別也. 揚在河、汾之間，周衰而揚氏或稱侯，號曰揚侯. 會晉六卿爭權、韓、魏、趙興而范中行、知伯弊. 當是時，逼揚侯，揚侯逃於楚巫山，因家焉. 楚漢之興也，揚氏溯江上，處巴江州. 而揚季官至廬江太守. 漢元鼎間避仇複溯江上，處岷山之陽曰郫，有田一廛，有宅一區，世世以農桑為業. 自季至雄，五世而傳一子，故雄亡它揚於蜀.
引據
《漢書·卷八十七·列傳第五十七》
分類:漢列傳
李斯特
李斯特（Franz Liszt），匈牙利人也，公曆一八一一年十月廿二日生. 擅鋼琴，譜曲. 性聰敏，五歲習鋼琴於其父，八歲譜曲，翌年登臺，奏畢，貝多芬奇之曰：「子之才甚高，今後將無有及者. 」. 後赴維也納，師從轍爾尼，甚謝其師，常嘆曰：「吾之所學全轍爾尼所授！」後至巴黎公演成功，交達爾古特夫人，與之居. 生三子，其一從瓦格納. 又與俄親王王妃同居，然出家以避婚. 常奔走各地授課濟貧，深得名望. 晚年，苦肺疾，一八八六年七月卅一日卒，年七十六，葬於德國.
李氏儀表不凡，眾多愛其貌，而觀其奏. 亦常即興奏曲，或記全曲而奏之，眾奇而嘆. 然其曲多衒而難奏，尤乙小調鋼琴奏鳴曲. 生時嘗深交於蕭邦，及後分道揚鑣.
聶政
聶政者，周軹深井里人也. 殺人避仇，與母、姊如齊，以屠為事.
久之，濮陽嚴仲子與韓相俠累有郤，求人以報俠累. 至齊，齊人或言聶政勇敢士也. 嚴仲子至門請，數反. 酒酣，嚴仲子奉黃金百鎰，前為政母壽. 政驚怪，固謝. 嚴仲子辟人，因為政言. 政曰：「老母在，政身未敢以許人也. 」嚴仲子固讓，政竟不肯受. 久之，政母死. 既葬，除服，政乃獨行.
杖劍至韓，韓相俠累方坐府上，持兵戟而衛侍者甚眾. 政直入，上階刺殺俠累，左右大亂. 政大呼，所擊殺者數十人，因自皮面決眼，自屠出腸，遂以死. 韓取政屍暴於市，購問莫知.
政姊嫈，如韓，之市，伏屍哭極哀，曰：「是軹深井里所謂聶政者，今乃以妾尚在之故，重自刑以絕從，妾其奈何畏歿身之誅，終滅賢弟之名！」乃大呼天者三，卒於邑悲哀而死政之旁. 晉、楚、齊、衛聞之，皆曰：「非獨政能也，乃其姊亦烈女也. 」
據
分類:周列傳
賈寶玉
賈寶玉，別號怡紅公子，紅樓夢主角也，老太君嫡孫. 本為神瑛侍者，於靈河畔以甘露澆灌絳珠仙草，後凡心偶熾，下凡歷劫. 降生時口含寶玉，蓋大荒山无稽崖青埂峰之補天頑石也. 父政，母王氏，庶母趙姨娘，兄珠，姊元春，弟環，妹探春.
土衛二
土衛二，亦稱恩希拉多斯（Enceladus）者，土星之衛星也. 論及大小，居諸土衛第六. 卡西尼號考之甚詳.
鄖公張亮
張亮，唐鄭州滎陽人.
初入瓦崗，房玄齡薦為秦王府車騎將軍. 從太宗定天下，數立奇功，封鄖國公，官至刑部尚書，圖形淩煙閣. 任滄海道行軍大總管，東征高句麗. 養子五百人，於貞觀二十年坐事伏誅.
夏惠宗
夏惠宗康靖皇帝諱秉常，李氏，毅宗之長子也. 母曰恭肅章憲皇后梁氏. 拱化五年冬即位，時年七歲，梁太后攝政. 趙宋自熙寧用兵以來，凡得葭蘆、吳保、義合、米脂、浮圖、塞門六堡. 靈州、永樂之役，宋軍、熟羌死者六十萬人，錢粟銀絹以萬數者不可勝紀. 宋神宗臨朝悼痛，夏人亦困蔽. 遂言和. 在位二十年，天安禮定元年七月乙丑崩，年五十六. 謚曰康靖皇帝，廟號惠宗，陵號獻陵.
引據
《宋史·卷四百八十六·列傳第二百四十五·外國二·夏國下》
分類:西夏本紀
安徽大學
安徽大學者，略稱安大，華夏之大學也，在瀘州. 西元一九二八年，安徽政要、名仕籌辦安徽省立大學，在宜城. 西元一九五六年復校，毛澤東題名安徽大學. 訓曰至誠至堅，博學篤行.
分類:中華人民共和國大學
京畿道廣州市
廣州市，大韓民國京畿道之市也，居道之中東. 朝鮮官窯、南漢山城之所在. 先廣州郡廣州邑，二〇〇一年昇市.
區畫
五浦邑、草月邑、昆池巖邑；都尺面、退村面、南終面、南漢山城面；京安洞、雙嶺洞、松亭洞、炭筏洞、廣南一洞、廣南二洞.
分類:京畿道
高斯
高斯曾曰：「稀少但成熟. 」以其研究量少而質精也.
張亮伯德
張亮，字伯德，南北朝西河隰城人.
初事爾朱兆，高歡討兆，兆奔秀容，左右皆暗通誠款. 唯亮獨無啓疏. 及兆自縊，亮伏屍而哭. 高歡嘉嘆，授丞相參軍，累官光祿勛，封安定縣男，然有貪黷之風聞.
重慶大學
重慶大學者，略稱重大，華夏之大學也，在渝. 西元一九二九年，蜀地軍閥劉湘肇創. 學府宏開，濟濟隆隆. 西元一九四二年，國民政府教育部欽定國立重慶大學. 訓曰耐勞苦、尚儉樸、勤學業、愛國家.
分類:中華人民共和國大學
日本略字
大和常以漢字筆畫甚多為苦，故而有略字以簡之. 然則國檢非之，萬國碼或有不載者.
舉隅
縮圖|500px|置中|略字種種 蓋略字種種，其法不一，不可勝數.
有以符記代漢字，若「々」代複字，「ヶ」代「箇」，「〆」代「しめ」. 有以同音字代者，若「才」代「歲」，「正油」代「醤油」. 有省筆而代者，則多焉，若上圖所示皆然.
大憲章
《大憲章》（Magna Carta）者，憲法之始也. 蓋中世之時，英國王威赫赫，無有制約，為權貴所忌. 一二一五年，王乃見脅，制《大憲章》，王權始限. 自是，為君者，不可妄奪臣民之命，可謂約法於民矣. 後世《美國憲法》、《權利法案》等，蓋亦因其啟蒙.
蓋其所本，亨利一世所詔《自由憲章》也. 惟《自由憲章》詔出國君，隨其更易，乃無大用. 《大憲章》之立，實開君主立憲之先. 五百年後，英國議會治國，虛君共和，亦此濫觴.
上海外國語大學
分類:上海市大學
族 (數學)
族，函數之變形也，然鮮以函數視之. 以甲（A）為指標集之乙（B）族（記曰「」），實甲映射乙也（記曰「」）；或簡曰乙族（記曰「」），而定義域不贅.
血戰-C
《血戰-C》，又名BLOOD-C，日本國畫師CLAMP所作動畫也. 平成廿三年七月七日初映，至九月廿九日終. 廿四年六月二日，以動畫影戲復映. 水島努導演，大川七瀨監督之，嘗獲蒙特婁奇幻影展之歐洲幻想曲獎.
檸檬蘇打
檸檬蘇打，取香料、檸檬酸等，加諸砂糖液，復與碳酸水相混，可得.
引據
<References/> 分類:飲
黑龍江大學
黑龍江大學者，略稱黑大，華夏之大學也，在哈市. 其源中國人民抗日軍政大學第三分校俄文隊，同北京外國語大學. 西元一九五六年，易名哈爾濱外國語學院. 二年，定名黑龍江大學. 今東北名學，尤善俄語. 訓曰博學慎思，參天盡物.
分類:中華人民共和國大學
福建師範大學
福建師範大學者，華夏之大學也，在福州. 光緒三十三年，宣統帝師陳寶琛肇創福建優級師範學堂. 西元一九七二年，定名福建師範大學. 校區有二，曰倉山、曰旗山. 訓曰知明行篤，立誠致廣.
分類:中華人民共和國大學
羅馬尼亞
羅馬尼亞，居東歐，北接烏克蘭，西臨匈牙利、塞爾維亞，南面保加利亞，東眺黑海. 國有土二十三萬七千方公里. 居有口八百餘萬. 都布加勒斯特. 植小麥甜菜，多煤鐵. 信東正教.
河南大學
分類:中華人民共和國大學
二氧化硫
二氧化硫（式書SO2），硫之氧化物也. 室溫常壓之下，其形為氣，加之以壓，或以寒，其形遂為液. 二氧化硫者，大氣污染物，性有毒.
製
二氧化硫者，硫之燃燒得之.
並亞硫酸鹽與強酸者，亦可得之.
分類:氧化物
皇始 (北魏)
皇始為魏道武帝之年號，始於公元三九六年，止於三九八年，凡三年.
紀年
建始元年 延平元年||永康三年 青龍元年 建平元年
笛卡兒
勒奈·笛卡兒，法國圖賴訥人也，一五九六年三月卅一日生. 哲人也，兼治算數之學. 其主「我思故我在」，為「歐陸理性主義」之始；以坐標論幾何，世譽為解析幾何之父. 一六二八年，遷荷蘭，著《方法論》、《形上學之沉思》、《哲學原理》. 一六四九年，應瑞典王克莉絲蒂娜之邀，如斯德哥爾摩，罹患肺炎，翌年二月，卒，享年五十有五.
一六六三年，所著為羅馬、巴黎所禁. 一七四零年，禁令馳，其學遂廣傳歐洲矣.
理性與愚昧
笛卡兒謂理性猶自然之光也. 其對者，愚昧與邪惡也，實則生於不至善也. 哲學之理性，若聖劍也，以決煞星及邪污之核.
上帝
笛卡兒以上帝爲無限實體. 以生有限實體，物質世界之屬與精神世界之屬也. 物質者，廣延也;精神者，思想也. 數學公理定理亦屬精神實體.
懷疑與四則
懷疑者，所以除感官偏見之所惑. 四則如下：
有序對
定義
有甲（a）、乙（b）二物，前甲後乙，曰有序對（記曰「(a,b)」）.
以集論言之，甲成一集（記曰「{a}」），甲乙合一集（記曰「{a,b}」），以此二集為物，得一集，即為有序對耳（記曰「(a,b)={ {a},{a,b} }」）.
土衛一
土衞一者，土星之衞也. 英吉利文曰迷瑪斯. 迷瑪斯者，希臘之神蓋亞之子也. 清高宗乾隆五十四年威廉首見之，航海者號與卡西尼號考之甚詳.
有序對
定義
聚以成集，曰直積.
土衛一
見
觀天士威廉首見土衞一. 其誌曰：「一七八九年九月十七日，吾四引窺管善甚，見第七衞在極西. 」
名
衞一以泰坦巨人名之. 威廉之子約翰，於一八四七年書《好望角觀天錄》，以泰坦巨人名七土衞.
有序對
多元組
有序對，亦曰二元組.
土衛一
地
其質之疏密甚輕，多冰少岩也. 形體不璧，長短軸略差十分之一. 由卡西尼號所攝之像考之，粗若雞子. 有巨穴，曰赫歇爾. 徑二百六十里，爲衞一徑之三分之一. 緣高十里，深二十里. 穴中有山，拔二千二百五十仞. 茍地球見此穴，徑將廣至八千里，越加拿大國矣. 擊此穴者幾碎衛一爲齏粉. 此穴之反有斷壁，或由擊波裂之. 衞一之頗類西洋劇《星宿之戰》之歿星者，此穴之存也. 有細穴，無若赫歇爾之巨者. 諸穴形方雖近，成時各殊. 地越八十里之穴眾，南極越四十里之穴稀. 或爲地動吞之，或有方以禦諸星擊之.
有序對
多元組
三元組者，三物順序也，如甲一丙二乙三（記曰「(a,c,b)」）. 更有四元組，五元組者，如是類推.
土衛一
行
衞一可驅土甲乙二環隙間之細物也. 細物環土二周，衞一始環一周. 其施力於物，迫其棄舊隙，入新軌. 又乙丙二環環三，衛一始環一. 衛十七環三，衞一環二. 近始識衞一環七，庚環環六. 庚環者，去衞一三萬里也.
有序對
多元組
問：然則五元組與四元組何干？
土衛一
考
卡西尼號曾就邇攝像，近者攝於二千又五年八月一日，去十二萬六千里. 其繼者於二千又八年十月二十四日與二千又九年十月十四探之. 極邇者將於二千又一十年二月十三日探之，去十九萬里.
主格
主格為語法格，多表動詞主語，於及物動詞相對於賓格. 今多語有之，而英語主賓格多已無分，然英語部份代名詞猶分之：I（賓格為me）、we（賓格為us）、he（賓格為him）、she（賓格為her）及they（賓格為them）. 舊亦有ye（賓格為you）與單數第二人稱代詞thou（賓格為thee）矣.
有序對
多元組
Пара (математика)
畏兀兒蒙古字
畏兀兒蒙古字，亦稱畏兀字、畏吾字，屬蒙古文字. 化回鶻字，而衍老滿洲字、錫伯字等. 自左而右縱書. 表音文字也，一字一音，而有連字法：蓋一詞之間，一音之書，首、身、尾之形各異. 是則詞詞相判，成乎章焉. 詞中一縱線貫通，又以龍牙、虎尾以為美，漢地白丁，多輕以蝌蚪字也.
今流行中國內蒙古自治區，而蒙古國之諸人書以西里爾字母.
史
自元世祖委帝師八思巴另製蒙古新字，每以「畏兀字」呼之，以示區別. 惟雖禁令屢下，彼時蒙人仍好用畏兀字，新字轉以迻寫他族語音見長. 訖惠宗北狩，新字遂罕見用. 嶺北等處諸蒙人仍以畏兀兒字體爲正宗.
十六世紀蒙古再奉佛，廣譯遍傳佛經， 文字因而普及、定型. 此故或以十六、十七世紀之交爲蒙古之文藝復興. 此前書畏兀字體之部分缺失，如 n, γ, š （參見下表）之旁點罕置，如 č, ǰ 在字中相混等，又如同一單字而拼法有異等，皆改進之. 復多引入藏梵語之內典用語，取代部分故時詞彙. 並以便於轉書藏、梵語音故，另造變體字母. 字母之改良以阿里嘎里爲其大者. 一五八七年，喀喇沁譯師阿尤希固什損益舊字，創阿里嘎里字體（梵：आलिकालि 拉丁字母轉寫： āli-kāli，指元音組與輔音組），此字體可盡書藏、梵語字母，且可書諸蒙古語所無之輔音群. 是時部分古語見棄，反之則有黔首方言經人爲仿古而見諸書面. 學界謂此時之書面蒙文爲古典蒙文.
清|皇清龍興，亦取鑑蒙古字體，創滿文以書滿語. 二者字型相類，故知其一卽能互爲旁通. 是後自十七世紀末至十八世紀，古典蒙文得以充分發展. 北京、南蒙古之木版印刷業俱盛，諳蒙語之帝王乃至藏族法師均與編纂辭典、語法書等.
又，公曆一六四八年瓦剌蒙古和碩特部僧札雅班第達亦改良傳統，晰其標音，造新體字，號之曰「明確之蒙古文」（todo mongγol），惟此新字體但行於天山南北路伏爾迦河口諸處 ，東蒙古未之採焉. 札雅班第達大師所創之字體以音譯謂之曰托忒文.
康熙二十五年，喀爾喀僧扎那巴扎爾（卽其後轉世活佛哲布尊丹巴一世）復仿藏梵字造索永布字體（梵：स्वयम्भु 拉丁字母轉寫： svayambhu，指自生、自存、獨立. 若依切韻音譯當作娑閻浮）. 有字母九十. 左至右橫書. 亦以其便於書梵、藏音且能確表蒙音故也. 甚具美感，寺院每以之飾. 惟書之不便，猶甚於八思巴字，故亦罕用於交際. 同年哲佛復另造橫書方體字，行於喀爾喀諸處之佛寺間. 而蒙人之日常文字仍爲此傳統蒙古字.
二十世紀初，嘗有蒙古字拉丁化之議，事不果行. 一九四六年以降，蒙古國乃改以西里爾字母拼寫喀爾喀口語. 而中華人民共和國之內蒙則仍採此傳統蒙古字.
筆劃
一 謂之一字冠（titim）. 凡元音起首之字必帶此型. 實則部分輔音字首型亦約略可見此型也.
一 　謂之一牙，又稱短牙，字牙（ačuγ）. 此短牙置於輔音後則表記 a 音或 e 音，置於元音後則表記 –n 音（「恩」之收聲也）. 然積二短牙則表記 k 音.
一 謂之一長牙.
一謂之一字腹.
標點
傳統標點有單點「」雙點「」以之爲句讀. 於章節之首則標之以畢兒嘎「」，段落章節終了則標之以四點「」.
正字
參照他語 之文獻可知，其文言自十三世紀始卽略異於語，然以言入文，亦非罕無. 惟蒙古口語異於時地，族人遂習用文言. 十六世紀末以降古典蒙古文言之正字法更爲明確，操不同方言之蒙古文士皆得以通達彼此.
古典蒙古文言之正字法，分別依元音和諧律、連接元音規則、元音輔音相連規則，減音現象等定之. 雖蒙古口語依各方言不同各有言文分離之狀，然善屬傳統蒙文者仍可互通之.
簡表
此表但粗列傳統字型一種並其拉丁字母轉書. 其餘元朝秘史譯音用漢字舉隅、當代西里爾字母對應等，皆僅供參考.
例
仿古書　　　　　　印刷體書
維　　　　自
基　　　　由
批　　　　之
地　　　　大
雅　　　　典
，　　　　也
其左首拆爲：
卽 v 字首
卽 i 字中，接於輔音後者
卽 k 字中（因後 i 故當接陰性 k 非陽性q）
卽 p 字中
卽 d 字中 （d/t 字中同型）
卽 y 字中
卽a 字尾.
相連卽 vikipediya.
釋如下：
（按此通鑑非溫公以史爲鑑之鑑，蓋指通廣而可供參照者. 大清編寫清文鑑取義卽此. ）
義卽「維基者，自由之大典也. 」
楊仁輅
楊仁輅，唐駙馬，出弘農楊氏，弘農華陰人也. 其事於史無載，尚太宗第十三女晉安公主，官拜駙馬都尉. 晉安公主初配韋思安，不知何故改嫁仁輅也. 薨於安佚，為土民所念，其事散於諸史.
分類:唐列傳
魏鄧哀王
魏鄧哀王諱沖字倉舒，曹氏，操愛子.
織田信長
贈太政大臣正一位平朝臣織田上總介三郎信長，尾張織田氏人也. 父信秀，本奉斯波氏，後廢之而執大柄. 東敗今川，北戰齋藤，以「尾張之虎」聞.
魏鄧哀王
孫權曾致巨象，操欲知其斤重，訪之群下，咸莫能出其理. 沖曰：「置象大船之上，而刻其水痕所至，稱物以載之，則校可知矣. 」操大悅，即施行焉.
織田信長
尾張痴兒
公少好新物，輕規矩，惡禮教. 常身佩火鐮煙斗，束刀以草，左袒而行於市，領民皆笑而輕之，以為痴兒. 其母土田夫人聞而惡之，數讒於信秀，欲易立其弟信行. 信行師林秀貞亦勸之. 獨信秀奇公，曰：「此兒英特逸越，有絕世之姿，非庸碌輩所能識耳. 且待其長，其武功必上我輩. 」竟置之.
魏鄧哀王
時軍國多事，用刑嚴重. 操之馬鞍在庫，而為鼠所齧，庫吏懼必死，議欲面縛首罪，猶懼不免. 沖謂曰：「待三日中，然後自歸. 」沖於是以刀穿單衣，如鼠齧者，謬為失意，貌有愁色. 操問之，沖對曰：「世俗以為鼠齧衣者，其主不吉. 今單衣見齧，是以憂戚. 」操曰：「此妄言耳，無所苦也. 」俄而庫吏以齧鞍聞，操笑曰：「兒衣在側，尚齧，況鞍縣柱乎？」一無所問.
天統 (北齊)
紀年
天康元年||光大元年||二年||太建元年 大昌元年||二年
魏鄧哀王
沖仁愛識達，皆此類也. 操數對群臣稱述，有欲傳後意.
織田信長
尾張痴兒
信秀既歿，信長立. 葬儀中，諸人皆衰牒以送，而公獨袒而後至. 入不趨，奮揚香灰於靈前，曰：「咄！死太早矣！」徑去. 柴田勝家、林通勝者，信行傅也，皆怒，欲易立信行；唯公傅平手政秀苦護之.
魏鄧哀王
建安十三年疾病，操親為請命，及亡，年十三. 操哀甚，歎曰：「吾悔殺華佗，令此兒彊死也. 」丕寬喻操，操曰：「此我之不幸，而汝曹之幸也. 」言則流涕. 為聘甄氏亡女與合葬，贈騎都尉印綬，命宛侯據子琮奉沖後. 丕常言「家兄孝廉，自其分也. 若使倉舒在，我亦無天下. 」
織田信長
尾張痴兒
道三聞尾張之勢，問公於正德寺，欲觀其人. 道三先至，入道旁屋，戶而觀. 公豹衣左袒，從數騎而過. 道三笑曰：「果痴兒也. 」既入寺，道三箕踞. 頃之，一少年入，盛服修儀，甚魁偉. 道三前席，視之，公也. 敘畢，還，道三謂其侍曰：「此特梟雄耳，汝屬必將為之虜矣. 」
居傾之. 宗族廣信叛，遂合伯父信光伐之，殺廣信，奪清州城，因遷於是. 旋弒信光，並其眾. 公益暴肆，政秀苦諫，不聽，乃自剖而警之. 公悲，謝其屍，立寺祀之.
巴斯克語
巴斯克語，巴斯克人之語也. 操是語者，雖處歐洲，而歸屬存疑，不類他語，或以為印歐語系，亦多爭訟.
語法
為作─通格語言.
魏鄧哀王
太和五年，加沖號曰鄧哀王.
織田信長
尾張痴兒
美濃亂，道三子義龍弒父. 公救之長良川上，聞道三死，還.
魏鄧哀王
特徵
沖少聰察岐嶷，生五六歲，智意所及，有若成人之智.
凡應罪戮，而為沖微所辨理，賴以濟宥者，前後數十. 沖每見當刑者，輒探睹其冤枉之情而微理之. 及勤勞之吏，以過誤觸罪，常為操陳說，宜寬宥之. 辨察仁愛，與性俱生，容貌姿美，有殊於眾，故特見寵異.
織田信長
霸道東海
永祿三年，三河今川義元侵尾張，睥睨京都，凡四萬眾，松平元康、朝比奈泰朝皆為之將. 時尾張兵止三千人耳，眾臣多有言降者. 義元兵眾，下數城，驕，屯止息卒. 尾張眾臣懼，聚議兵，而公後至，飲酒數斗，徑去. 夜，奮起，命蝶姬鼓，公身舞而歌. 歌曰：「人生五十，如夢似幻. 旦夕顯威，豈有不滅！」氣慷慨，歌數闋，擲扇而騎，奔熱田宮. 家臣聞之，急以騎從，及至宮，從騎千人矣. 公沐而禱，龕內有金革聲. 奮然而縱，家臣從騎者可千人. 既縱，不知義元所，徬徨. 忽斥候梁田某至，報義元所在桶狹間. 公以手加額，曰：「天祐也！」馳往，從騎旋捲從. 時暴雨，噪，踐踏之聲遂不聞於義元. 襲桶狹間，今川軍無備，大亂，大破之，義元授首. 元康旋引軍還，奪岡岐而居之. 公遂揚名天下.
元康得岡岐，使於尾張而求護. 公諾，約各出東西而王日本. 蓋元康幼時曾質於尾張，公之友也.
是時義龍已死，子龍興領美濃. 龍興素闇弱，豪傑皆不服. 七年，公謀美濃，乃陰使木下藤吉郎說美濃稻葉氏、氏家氏、安藤氏. 三將皆以城降. 公遷其城於小牧山，築墨俁以通美濃. 遂奪稻葉山城，易名「岐阜」，都之，以周興於岐也. 既滅齋藤氏. 元康自更其名曰「德川家康」.
公以近江淺井長政豪傑，嫁其妹與之，盟.
安土定局
十一年，揮師西向. 六角氏、三好氏、北田氏拒之，皆不敵. 遂整卒嚴軍，入京都，立義昭為將軍，號令皆由公出，日本大震. 將軍亦陰銜之. 既入京，廢關座以利民，乃稅石山本願寺、界以巨萬. 石山奉，而界不與. 公將勝家急圍之，界商大懼，厚賂公，乃止.
公以越前朝倉氏為將軍羽翼，乃假將軍詔而伐之. 戰無何，金崎城落. 夜，公妹市遣使奉豆袋，示以長政叛. 公覺，患甬道絕，乃使藤吉郎為殿，自走岐阜. 乃約德川軍，合部曲而北向. 朝倉、淺井亦集軍，戰於戰於姊川. 朝倉淺井皆潰，渠帥多死，士卒走匿比叡山延曆寺中. 公遣使令出之，寺僧以語言侵之，頗不遜. 公怒，焚其殿舍，屠其僧俗婦孺，凡萬餘人，圜山皆為焦土，鳥獸草木無遺. 長島一向宗賊殺公弟信澄，公因往伐，良久乃下，乃盡燒殺婦孺於舍. 時人皆怒之，謗謂公曰「第六天魔王」.
本願寺僧酋顯如怒公所為，指爲「佛敵」，檄天下信徒皆擊之. 三好氏、朝倉氏得其眾，因復振，數侵奪公地，殺其名將親戚. 將軍義昭怒公，檄東國大族武田、上杉氏以伐，彼亦整軍西顧. 公頗苦於是，然亦奮戰之. 卒放將軍義昭於備前，滅幕府. 攻淺井、朝倉，三年乃定，隳其名城，屠其宗族. 令其將秀吉、勝家分居其地. 大和松永久秀反於關中，公親伐之. 久秀自燒殺. 以其地封筒井順慶.
甲斐武田信玄者，長於兵法，其地邊德川. 既得將軍詔，乃身將眾而西向，家康不能御，戰於三方原，大潰，走濱松. 公遣別將平手泛秀援，泛秀敗死. 於是關中大震. 會信玄夜卒於軍，其眾密解圍遁，家康僅以身免.
武田氏勝賴立，將萬騎來，拒於長篠城下. 公聞武田皆騎士，乃作銃千桿，闔家康眾，壁於設樂原，遣別將金森長近絕武田甬道. 勝賴患之，乃縱其騎向織田軍壁. 公皆因馬柵而銃擊之. 盡殺其騎. 武田名將大率死，勝賴僅以身免. 自是武田氏不復能為害.
圈本願寺，糧食絕，人口幾斃. 信長將佐久間信盛圍而不能下，公怒，流信盛. 毛利氏遣舟師荷糧以濟之，至江口. 公乃譴別將九鬼嘉隆將鐵甲艦邀擊之，毛利氏關船皆焚. 本願寺懼，乃約降，公徙之於遠地. 茨木荒木村重因城反，攻而下之，族其家.
冬，上杉謙信將萬騎西向越前. 越前勝家邀擊之. 築前守羽柴秀吉臨陣退，勝家大不利，眾潰於手取川. 是夜，謙信亦卒，軍乃還. 光秀下丹波，擒渠帥波野多氏，棄市於京都.
天正十年，公會諸侯於安土. 乃徙羽柴秀吉之姬路，以策中國；遷勝家於北莊，以御北陸. 別遣其世子信忠南攻甲斐. 夏，攻滅武田氏於天目山，勝賴父子自剖死，武田氏祀絕. 五月，奪光秀軍，除其國.
中道崩殂
是夜喧囂起，公寤，問隨侍森蘭丸曰：「有亂！是何人也？」蘭丸對曰：「未可知，惟見其幟水藍桔梗！」公曰：「噫！光秀叛矣！」出視之，果光秀也. 光秀歷數公罪，公叱曰：「誠腐儒之言也，乃敢反！」光秀乃縱兵焚殿舍，將兵進. 公勒侍童廝僕與戰，身挺矛以拒之，殺數人，矛折；復取弓射之，三發而弦絕. 環顧，左右皆死. 於是捐弓，倚柱而笑曰：「此天誅耳，非戰之罪. 且吾首非二三子所宜得也. 」因歌敦盛之章，從容入於火殿，俄然自燒殺. 世子信忠並京都守將村井貞勝俱死難. 平明，光秀索信長骨，雖尺寸亦無所得. 及秀吉定京畿，禮葬公於京都.
贊曰：信長公輕規矩，惡經典，周陰謀而生長，故其橫暴自矜. 當其夜擊桶狹間時，高歌奮進千騎因卷，名將授首，《敦盛》之章尤在耳者，何其雄也！觀其為政，廢關座而厚民利，故以富關內；觀其為軍，輕弓馬而利火器，故以滅諸侯；觀其為人，暱所親而虐所仇. 慷慨於寶貨，慘毒於刑戮. 比叡之焚、長島之屠，皆其祚淺之由也. 至於辱重臣而猶近之，齊懿之禍，亦自取耳.
青島市
青島市，處山東膠東半島西南，南瀕黃海，西臨濰坊，東接煙臺. 方千一百五十九公里，口七百六十一萬又五千六百. 轄境內丘陵起伏，西、北較之東、南平坦，沃野千里，土質屬棕褐，田之孳息年熟二度. 半島一隅雨熱宜人，而內陸轄區冬夏甚異之. 半島因之以成市區，南海康有為嘗寓於此，賦詩贊曰：「紅瓦綠樹，碧海藍天」；遂為今日舊城一景，爾來百餘年矣. 德日次第犯中國之時，嘗力行殖民之策以歸教化，興土木，築營壘、府邸、浴場、酒肆、教堂，德意志亦嘗鏤其國徽於巨石之上，鳴治權以昭天下. 此處已為今之遺蹟矣. 其山岩聳秀，林木蓊鬱. 《地方事宜議》云︰「本縣東南濱海，即中國東界，望之了無津涯，惟島嶼羅峙其間. 島之可人居者，曰青、曰福、曰管、曰白馬、曰香花、曰田橫、曰顏武. 」此所謂青者，即青島也.
沿革
舊屬即墨，清末始盛，曰膠澳，別號琴島. 光緒二十三年，鉅野暴徒襲殺德意志教士二人，德艦遂佔膠州灣. 乞定和約，議漸就緒，曹州教案又起，复求租借膠州灣. 二十四年，割屬之. 或曰今名始於明代，迄今四百餘年.
政區
分七區，曰市南、曰市北、曰李滄、曰嶗山、曰城陽、曰黃島、曰即墨；三市，曰膠州、曰平度、曰萊西.
它典
分類:山東省區劃
李啟銘之禍
李啟銘之禍肇乎庚寅年之重陽，時河北傳媒學院有學子李啟銘，飲甚而駕，經河北大學，不辨其方，遂致一生陳曉鳳身死，一生張晶晶左足被傷. 李氏醉中，猶欲走，復出狂言：「汝欲責吾自取，吾父，李剛是也！」由是，中國網路一時嘩然，或有好事者以「吾父李剛也」為詩. 然則是年臘月廿七，李氏伏刑六年 ，其父剛亦為中央所逐.
攷
分類:中華人民共和國紀事
韋應物
韋應物，京兆人也. 尚俠，初以三衛郎事玄宗. 及崩，始悔，折節讀書. 為性高潔，鮮食寡欲，所居必焚香掃地而坐，冥心象外. 天寶時，扈従遊幸. 永泰中，任洛陽丞，遷京兆府功曹. 大曆十四年，自鄠縣令制除櫟陽令，以疾辭歸，寓善福寺精舍. 建中二年，由前資除比部員外郎，出為滁州刺史. 居傾之，改江州刺史. 追赴闕，改左司郎中. 或媢其進，媒孽之. 貞元初，又出為蘇州刺史. 大和中，以太僕少卿兼御史中丞，為諸道鹽鐵轉運、江淮留後. 罷居永定，齋心屏除人事. 初，應物豪縱不羈，晚歲逢楊開府，贈詩言事曰：「少事武皇帝，無賴恃恩私. 身作里中橫，家藏亡命兒. 朝持樗蒱局，暮竊東鄰姬. 司隸不敢捕，立在白玉墀. 驪山風雪夜，長楊羽豬時. 一字都不識，飲酒肆頑癡. 武皇升仙去，憔悴被人欺. 讀書事已晚，把筆學題詩. 兩府始收跡，南宮謬見推. 非才果不容，出守撫惸嫠. 忽逢楊開府，論舊涕俱垂. 坐客何由識，唯有故人知. 」《唐才子傳》贊是云：「足見古人真率之妙也. 」復論云：「詩律自沈、宋之下，日益靡嫚，鎪章刻句，揣合浮切，音韻婉諧，屬對藻密，而閑雅平淡之氣不存矣. 獨應物馳驟建安以還，各有風韻，自成一家之體，清深雅麗，雖詩人之盛，亦罕其倫，甚為時論所右. 而風情不能自已，如贈米嘉榮、杜韋娘等作，皆杯酒之間，見少年故態，無足怪矣. 」有集十卷，今傳於世.
東福寺
分類:京都府
選擇公理
選擇公理曰：有非空集族（記曰「」），可各取一物（記曰「」），聚以成族（記曰「」）.
所生之族，聚以成集，曰直積（記曰「」）.
或曰：有集甲（「A」），其物非空. 則有集乙（「B」），凡甲物（記曰「a ∈ A」）交之，必有一物也（記曰「a∩B={x}」）.
良序公理
良序公理曰：集皆有良序也.
董必武
縮圖 董必武，原名賢琮，又名用威，字潔畲，號壁伍. 湖北黃州人，光緒十二年生. 嘗會中共一大，是為中華人民共和國開國元勛，曾任共和國副主席、代主席，中共中央政治局常委、委員. 一九七五年薨，年九十.
分類:中華人民共和國世家
健行科技大學
健行科技大學，臺灣桃園市中壢區之科技大學也，略稱清雲科大. 民國二十二年三月三日始立於上海，其時曰「三極電信學校」. 民國四十二年，隨國民政府遷臺復校. 校訓曰︰「敬、業、樂、群」. 其學院有五：曰電機資訊學院、曰工學院、曰管理學院、曰商學院、曰研究學院；另有研究所十二、學系十三、國家級研發中心一及技術研發中心五.
饂飩
縮圖|掛饂飩 饂飩者，日本麵也，以小麥製之，白而粗，常入湯汁而食. 華人以和音謂烏龍、烏冬. 分類:和食
通格
於作─通格語言，通格或曰絕對格者，為示及物動詞賓語與不及物動詞主語之格也.
如巴斯克語名詞mutil(意即「(男)童」)，加單數通格屈折-a，可表主詞於不及物動詞句mutila etorri da(「斯男至矣」，da為虛詞)，與及物動詞句Irakasleak mutila ikusi du(師已見斯男矣，於此句，單數作格屈折為-ak，du為虛詞，ikusi為動詞).
凡作─通格語言者，多以屈折示作格而非通格. 故斯語多以通格詞釋其義於典也.
曹熊 (魏)
魏蕭懷王諱熊，魏武同卞皇后幼子，早薨. 黃初二年追封謚蕭懷公. 太和三年，又追封爵為王.
丁沖
是時張楊適還河內，操得其書，乃引軍迎天子東詣許，以沖為司隸校尉. 後數來過諸將飲，酒美不能止，醉爛腸死. "「丁沖為司隸校尉，后數歲，遇諸將飲，美不能止，醉，爛腸而死. 」"
格致
通語稱科學者，英言賽恩斯，五四人稱賽先生，明清人謂之格物致知之學，略云格致、格物、格學. 梁啟超曰：「形而下學，即質學、化學、天文學、地質學、全體學、動物學、物學等是也. 吾因近人通行名義，舉凡屬於形而下學，皆謂之格致. 」今名科學，日賢西周之譯也. 本詁科舉之學，或分科之學，明治後乃專指science，今則統人文、物理而言之矣.
語源
格致者，謂格物致知. 《大學》云：「致知在格物，物格而後知至. 」朱子註曰：「推極吾之知識，欲其所知無不盡」，「窮至事物之理，欲其極處無不到也. 」
土衛三
名
初，卡西尼以路易之星，名四土之衛. 惟觀天士慣以一二名土之五衛. 後一七八九復見二衛，土之衛遂有七矣. 有約翰者，首見土衛一二之威廉子也. 於《好望角觀天錄》建，言七土衛當名以泰坦之神，納.
地
衛三一地皆冰，類衛四與五. 每立方分重七釐一毫八絲. 諸星擊之，多穴. 太陽系中，反日最盛. 蓋其就土之戊環，環晦，當而揚光也.
衛三以穴與炎丘分. 炎丘之存，示地曾大動，吐丘而出也. 丘之成方未明，考伽利略號所攝木衛三四之像，木衛極有冰冠，為冰之著於丘口者也. 衛三或類之. 極甚明，暗斑棋佈.
西有巨穴，曰奧德賽. 徑八百里，巨細為全地五分之二，蕩然若衛四. 緣無峻嶺，中無崇山，不若水月. 蓋觸之者遇地之柔者也.
有巨壑，曰伊薩卡，寬二百里，深二千仞，綿延四千里，為衛三周之四分之三. 其為汁之初凝，裂地而出者也. 初，地覆洋海，令衛三每二周土，衛四即恆周三. 後衛三漸離此恆，洋海遂凝，初成之穴為後動所吞. 或曰，穴奧德賽者，其波行裂地而成伊薩卡谷焉. 衛三之攝氏寒暑度為負百又八十七度也.
軌
衛三、十三、十四三衛同軌不犯焉.
考
卡西尼號嘗於二千又五年九月二十三日越衛三，去三千里. 無再考者.
楊錞
楊錞，江蘇鎮洋人. 清官員，同進士出身. 道光二十六年丙午科舉人，二十七年中進士，列三甲第八十三名，與張之萬、沈桂芬、李鴻章、沈葆楨等同年也. 官至江西南安府知府. 嘗纂修《南安府志補志》十二卷.
分類:清列傳
步騭
吳臨湘侯步騭字子山，漢臨淮淮陰人也. 世亂，避難江東. 窮困，與廣陵衛旌俱種瓜自給，晝勤四體，夜誦經傳.
孫權為討虜將軍，召騭為主記. 除海鹽長，還辟車騎將軍東曹掾. 建安十五年，出領鄱陽太守. 歲中，徙交州刺史、立武中郎將. 明年，追拜使持節、征南中郎將. 劉表所置蒼梧太守吳巨陰懷異心，外附內違. 騭降意懷誘，請與相見，因斬徇之，威聲大震. 益州大姓雍闓等殺蜀所署太守正昂，與士燮相聞，求欲內附. 騭因承製遣使宣恩撫納，由是加拜平戎將軍，封廣信侯.
延康元年，權遣呂岱代騭，騭將交州義士萬人出長沙. 會劉備東下，武陵蠻夷蠢動，權遂命騭上益陽. 備既敗績，而零陵、桂陽諸郡猶相驚擾，處處阻兵，騭周旋征討，皆平之. 黃武二年，遷右將軍、左護軍，改封臨湘侯. 五年，假節，徙屯漚口.
後中書呂壹典校文書，多所糾舉，騭乃上疏. 上亦覺悟，遂誅壹. 騭前後薦達屈滯，救解患難，書數十上. 帝雖不能悉納，然時采其言，多蒙濟賴.
赤烏九年，代陸遜為丞相，猶誨育門生，手不釋書. 在西陵二十年，鄰敵敬其威信. 十一年卒，子協嗣.
騭性寬弘得眾，喜怒不形於聲色，而外內肅然.
據
分類:孫吳列傳
豐臣秀吉
初入仕場
日吉既出，年幼不能勞作，販針而活. 每奔波於道路，數游食於豪帥蜂須賀氏之門. 蜂須賀小六素豪俠，任其居食而不問. 年稍長，耕傭於三河吏松下之綱門下. 松下之綱憐之，厚饋，而眾僕妒之，數構日吉奸利事於前. 日吉恥之，徑去.
時織田信長公領尾張，治，日吉遂還清州，資乏，日乞食於市. 信長出巡，日吉徑叩之，馬驚，幾撅信長. 信長怒，以刀加其頸，而日吉熟視之，求傭於門下. 信長問曰：「汝何能？」對曰：「無能也. 」曰：「何好？」對曰：「無好也. 」信長勃然怒，叱曰：「無能無好，寧素餐乎？」日吉從容指其心，曰：「僕所有者無它，惟真心耳. 」於是信長笑而壯之，共載歸，以木下為氏，更其名曰藤吉郎，令掌靴履.
信長之破今川義元，藤吉郎與力焉，歸，娶淺野氏女寧子. 是夜歡宴，親迎其母，因拔異父弟小一郎於麾下. 小一郎者，即秀長，秀吉股肱也. 月餘，信長來松平元康於清州，盟.
信長既盟元康，更欲用兵於美濃. 美濃邊地曰墨俁，夾墨股、木曾二川而為澤，春則澇，秋則濘. 信長以為險地，欲城之，乃遣將軍佐久間信盛往築寨. 不旬月，齋藤氏襲之，信盛敗還；復遣驍將柴田勝家往，復遇襲敗；信長怒，遣從兄織田勘解往，勘解三日死於是. 於是家臣震怖，皆以為墨俁不可城也. 信長怒，叱曰：「一城之不能為，何以將汝等而政天下？」藤吉郎起拜，固請之. 信長問曰：「猿所欲將者幾何？」對曰：「吾騁智能為事，不需主公一矢之遺也. 」信長壯之，允. 眾臣皆以為妄，多哂笑之.
於是藤吉郎謁蜂須賀小六所，曰：「眾將所以不能城墨俁者，患洪水與美濃寇也. 夫墨俁，近美濃而遠尾張. 若強城之，木石未至而吾屬皆為敵虜矣. 今吾因洪水而浮木材，子將部曲而周旋敵寇，則功名可立待也. 」小六奮然曰：「誠如君語，願為前驅！」於是，藤吉郎至墨俁，一夜而寨成. 美濃兵方於蜂須賀戰，卒見城，驚而北引. 信長聞之，喜可知也. 眾臣自是多折藤吉郎之能，惟柴田勝家終不直之.
美濃有竹中重治者，智士也，而齋藤氏不能用. 重治怨，乃以部曲十一人陰襲稻葉山城，縛齋藤龍興，於座上數而釋之，旋辭官隱. 信長聞之，欲致之，乃遣藤吉郎往說. 藤吉郎效先主故事，說重治於草廬，凡三往. 重治傾服，與俱歸謁信長，因自請為木下門客. 信長雖不悅，亦無奈何. 重治因請招美濃將安藤守就，為手書. 安藤守就者，重治之舅也，書至而以宗人降. 美濃將稻葉一鐵、氏家卜全皆自恐，亦降信長. 美濃自是弱，不能復為尾張害. 永祿八年，信長攻稻葉山城，以藤吉郎部曲崛尾吉睛為別將，間入內應. 遂破城，吞美濃.
永祿十年，信長攻伊勢高岡，遣藤吉郎說其將山路彈正. 彈正置鼎，怒而召藤吉郎. 藤吉郎為之說天下勢，從容步於鼎右. 彈正服，面縛而降. 信長遂定伊勢.
永祿十一年，信長入京都，立將軍義昭，號令皆由己出. 乃命藤吉郎守備京都，凡三年，京都整肅，奸盜豪傑皆匿不肯出，大治.
元龜元年，信長矯詔而伐越前朝倉氏，藤吉郎將部曲從. 金崎既下，乃覺近江淺井氏叛，甬道絕. 信長得密報，大驚曰：「吾道絕矣！奈何！」徐問曰：「孰敢為大軍殿？」諸將皆無人色，無敢對者. 久之，藤吉郎前趨而喏. 信長曰：「猿！今吾勢窮而賊眾，為殿軍而完者，百無一也. 復敢否？」藤吉郎慨然曰：「向猿不遇明公，骨且為揚塵矣！寧有今日之貴邪？今天下可無猿，不可無明公！」信長壯之，乃命藤吉郎將部曲殿，自將軍走險阻歸. 藤吉郎勵部曲以必死，因朝倉陣，迅奮擊之. 朝倉軍皆無備，卒戰，大壞，還走入壁，以為信長奇計，不敢復出. 藤吉郎急棄輜重而退，還. 歸美濃，信長親斟酒郊迎之，藤吉郎飲；再斟之，舞拜，飲；三斟之，因潑酒於藤吉郎之面，叱曰：「猿！寧據此以為功乎？」藤吉郎慄然而拜，曰：「不敢！」
淺井既滅，長政誅，信長因隳其都城小谷，以其故地封藤吉郎. 藤吉郎因改名曰羽柴秀吉. 羽柴者，合織田名將丹羽、柴田氏而為一也. 秀吉就國，以小谷廢棄，乃因琵琶湖而為新城，名之長濱，盡遷宗族子弟而居之.
長濱城主
天正三年，信長合諸侯破武田勝賴於長篠，秀吉將部曲從，無功. 還，信長封秀吉為築前守，假節鉞. 秀吉以宗族微賤，乃收壯少年而養，延名師教以兵法武藝，欲自強其宗.
天正四年，上杉謙信將軍出能登，越前太守柴田勝家往攻之，秀吉將軍與會. 軍議，語數不合，秀吉怒而將軍還. 柴田獨戰，遂敗. 蓋勝家、秀吉素不睦也. 信長聞，怒，幾欲斬秀吉者三，秀吉友前田利家者苦諫之，免.
近畿定，信長乃命秀吉西遷播磨，居姬路城而策西國. 行前，召見於安土. 信長問曰：「西國勢大，非須臾可以平之. 若孤死於是間，國入於人手者，猿將如何處之？」秀吉從容對曰：「倘如是，願奪西國而報睢焉. 」曰：「若不可得，將如何？」對曰：「渡海入九州，因王焉. 」曰：「九州之不得，將如何？」對曰：「男兒志在四方，大明朝鮮無處不可王也. 」信長大笑，賜以南蠻地圖屏風.
既入播磨，治，四方豪傑無不附之. 有智士黑田孝高者，豪族也，因門而謁. 秀吉與之語，大器之，乃用為參謀. 豪傑別所長治素輕秀吉，恥為之下，乃因三木城而叛. 秀吉攻圍之，不能下，乃留竹中重治守，自還. 不旬月，重治病死. 秀吉親為之發喪. 因屠三木.
西國有鳥取者，天下堅城也. 毛利氏逐其土豪，遣宗族吉川經家守之以扼秀吉. 秀吉乃用孝高謀，以重金盡購鳥取糧，旋而圍之. 鳥取食乏，官兵炊骨易子而食. 經家雖豪勇，無所用之，乃自剖. 遂下鳥取.
夜，秀吉置酒會賓客. 孝高執一間入，搜得明智光秀付毛利氏書，觀，大驚. 蓋言光秀叛殺信長於本能寺者也. 秀吉乃擲觴起，欲還軍. 孝高躡其足. 悟，因從容與賓客宴飲，蓋恐亂軍心耳.
旦，觀清水宗治自剖於湖上，旋引旌還，兼道而行，日可百里. 既入姬路，白衣左袒，數光秀罪狀於軍前，誓. 盡壞姬路房屋，散資財於士卒，示無歸也. 於是三軍用命，樂為之死.
軍至攝津，合信長次子信孝軍，旋奪其眾. 丹羽、池田、高山、中川皆以部曲從. 十三日，戰明智軍於天王山. 明智將齋藤利三、阿閉貞征急攻高山重友，重友退；羽柴將池田恆興、秀長張左右翼，縱，明智軍崩，退. 是夜，光秀敗死於小栗棲.
權傾天下
逆臣既誅，秀吉因以挾威而正天下. 丹羽、池田者，信長故臣也，咸折服秀吉之能；瀧川一益新敗失勢，不足道；惟越前守柴田勝家不直秀吉，欲扶信長次子信孝與抗衡之. 遂息兵會於清州，議信長嫡. 柴田舉信孝，丹羽、池田皆不語，而秀吉哂之；柴田怒曰：「然則汝所欲舉者，寧三法師乎！」秀吉笑曰：「誠如君言，非三法師而誰何？」柴田語結，顧丹羽，丹羽、池田皆是秀吉. 遂奉織田三法師為信長嫡. 蓋三法師者，信長嫡孫也，方三歲，秀吉舉之，是欲虛奉之而攝其政也.
柴田怒，陰謂信孝曰：「夫秀吉者，天下奸雄也. 今奉孺子，是欲將織田而自王也. 某雖不敏，願奉殿下以討之. 」信孝然其說，遂質三法師而自立. 時秀吉方脯，卒聞之，投著而起，履及於庭，胄及於馬上，部曲及於城外. 合軍以攻信孝，降之.
於是柴田勝家怒，曰：「夫信孝者，某所立也，而秀吉廢之，是輕我也. 」遂引諸侯部曲而南. 秀吉素知勝家之勇，乃悉移部眾往要之. 壁，峙於賤岳. 時信孝復叛、柴田將瀧川一益亦游擊於美濃，秀吉患之，乃命弟秀長將其眾，自將別軍往討美濃.
柴田先鋒佐久間盛政者，輕猛之將也，素輕秀吉. 不用勝家令. 夜將其騎凌秀吉壁，中川清秀死. 盛政笑曰：「賊虜易與耳. 」遂遣使謁勝家，請益其兵. 勝家恐失之，乃盡移其軍往攻秀吉壁. 時秀吉業旋軍，奮擊破佐久間盛政；復當勝家，不下. 佐和山侯丹羽長秀將兩千人絕湖，蹈勝家翼，勝家別將前田利家、金森長近、不破光治者皆走，勝家軍遂崩. 秀吉乘之，斬首萬餘級. 勝家嫡子權六、佐久間盛政皆戰死.
近畿既定，舉國皆朝. 秀吉乃收黔首兵革，隳國內城池，以安領內；築巨城大阪於海濱，以鎮全國. 天皇聞之，乃命之為關白以適其意. 秀吉因自請賜「豐臣朝臣」為本姓，允之.
日本關白
德川家康者，故信長之盟友也. 信長既死，家康謀奪其故土，已而明智誅滅，乃罷. 信長子信雄不直秀吉，乃寄書與家康，約以攻分其地. 家康利其無備，乃起六萬眾而北出. 秀吉素患家康，乃身將八萬眾以御，峙於小牧山. 家康素知兵，因川列壁其軍，勒不許出. 秀吉觀之，良久乃曰：「此誠名將也，烏得以御策之！」峙良久，秀吉食乏，乃命其甥豐臣秀次將別軍抄出家康後，欲合圍之. 家康覺，乃遣勁旅要之，因大破. 殺其名將池田恆興、森長可者數人. 秀吉聞之，笑曰：「誠名將也. 」盡拔其軍，乘夜而去. 家康覺之，亦還.
秀吉既還，陰遣人說信雄，卑辭許以厚利，信雄欣然而降. 家康聞之，亦遣使石川數正來聘. 秀吉因以說和，願質其母於三河. 卒來家康於大阪，曉以名利，家康悅服，盟. 月餘，嫁其妹與家康. 後三年，降毛利、上杉、宇喜多諸豪族，皆賜顯爵，令與德川、前田同列，為五大老.
九州島津氏不朝，秀吉遣秀長數擊之，盡收其土，降，定九州，後島津氏乞祖居之薩摩國，許之.
關東北條氏，因八州而雄據，不朝不貢，秀吉乃悉征日本之兵往征之，凡八十餘萬；三月而下之，誅其首虜. 秀吉以關東富庶，非賢者不能鎮之，乃徙家康於江戶，環封八州之地. 家康欣然而從，自是事秀吉愈謹. 還，道聞松下之綱鰥居於野，乃召見之，以為藩侯.
秀吉性好奢華，城池輒飾以黃金. 築聚樂第於京都，取天下寶貨而充之，邀天皇以觀；復比睿山殿舍，厚饋以收僧俗心. 桃山時代遂始，於是日本略定.
文祿西征
十八年，秀吉既定全國，因贈書於朝鮮王李昖曰：「吾邦久屬分離，秀吉起於細微，討逆除暴，增不數載，定六十餘國. 夫人世年不滿百，予亦安能鬱鬱久久居此乎. 吾欲假道貴國，超越山海，直入於明，使四百州盡化我俗，以施王政於億萬斯年. 凡海外諸蕃，後至者皆在所不釋. 貴國先修使幣，帝甚嘉焉. 秀吉入明之日，王其率士卒，會軍營為我前導. 」昖得書，大愕.
十九年，秀吉喪嫡子，悶甚. 登清水寺閣，浩然嘆曰：「大丈夫當勒石崑崙，飲馬天竺，何抑鬱為？」遂讓位關白職與甥秀次，自號太閣，又大會諸將曰：「吾藉諸君之力，平定海內，亦可以息矣. 特海外有阻王化者，吾深羞之. 今將舉內治委秀次，而自將入朝鮮，驅其兵以蹂明地，分割土壤以封諸君. 諸君能為我效力耶？」諸將相視愕驚，無敢對者. 宇喜多秀家曰：「殿下舉此無前之事，誰敢異議者？」遂命造大艦數十艘，築營於名古屋. 東十二月，頒朝鮮地圖，分西南四道兵為八軍，以向八道. 以加藤清正、小西行長為第一、二軍，迭為先鋒；置水軍，以九鬼嘉隆等督之. 水陸凡十五萬人，別有遊軍六萬，備應援. 而太閣自以德川家康等畿甸東北三道將士十萬自衛.
文祿元年夏，率兵抵九州名護屋，命宇喜多秀家代將. 太閣初欲親征，以其母憂甚，乃命秀家. 或勸太閣，盍以善漢文者從，哂曰：「此行也，吾欲使彼用我文耳. 」諸軍齊會. 先鋒既入海，是月抵釜山. 諸將迭攻，朝鮮望風潰. 五月初，陷都城，督將秀家入據王京，分命諸將圖進取. 王訟棄城奔平壤，又奔義州. 清正至咸鏡道之會寧府，執二王子，而縱王妃使逃. 行長追王至平壤，分兵四掠. 朝鮮八道幾盡沒，旦暮且渡鴨綠江.
太閣聞前軍陷都城，遺書秀次曰：「朝鮮都已破矣，予將不日入明，奉鑾車而西，以汝為關白. 若朝鮮與本國，當別擇其人為主，汝其知之！」乃遣石田三成等三將，名曰三監，率遊軍六萬赴朝. 三成等至，亦駐都城.
大明神宗皇帝聞之，怒其不遜，乃起遼東卒往救朝鮮. 明軍初戰，不利；再戰，提督李如松大破小西行長於平壤. 行長懾，曳旗而走. 清正、長政亦遁還. 如松追擊，中伏於碧蹄館，不利. 既還，遣別將燒其日軍積粟. 日軍食乏. 太閣亦懼，而強令之戰. 會大明遣使來議，日軍方得喘息.
自是始和談，太閣摸棱其說，而陰令行長、清正聚粟修備. 夏，秀賴生，太閣喜，徑返京都. 乃命諸侯皆出囊蓄，築伏見城以居秀賴. 於是諸侯黔首皆怨恨太閣.
九月二日，太閣使毛利氏列兵仗，延明使楊方亨、沈惟敬，入伏見城. 諸將帥皆坐. 太閣開幄而出，侍衛乎叱. 二使慴伏，莫敢仰視，捧金印、冕服，膝行而進. 行長助之，禮畢. 三日，饗使者既罷，太閣戴免被裶衣，使德川家康、前田利家等七將，各被其服. 命僧承兌讀冊書. 行長私屬曰：「冊文與惟敬所說，或有齟齬，子且諱之. 」承兌不聽，入讀至曰：「冊封為日本國王. 」太閣變色，立脫冕服拋之地，扯裂冊書曰：「吾掌握日本，欲王則王，何待髯虜之封哉！且吾而王，如天朝何？」乃召行長，併明使誅之. 承兌救解而止. 即夜逐明、朝鮮使，告朝鮮使曰：「若歸而告爾君，我將再遣兵屠而爾國也. 」遂徵西南四道兵十四萬，再命西征，以明年二月再會名護屋.
二年春，太閣以其侄秀秋為元帥，居釜山總軍務；宇喜多秀家副之. 使清正、行長間日互為先鋒，仍分八軍.
太閣欲自將軍渡朝鮮，家康、利家數諫之，乃止. 命諸將麋集於朝鮮南原. 既圍，下之，軍民無老幼皆屠戮. 神宗震怒，發名將大軍以討. 六月，明軍大破黑田長政於稷山. 日本諸將為之膽喪，皆潰奔. 明軍因討，盡驅日軍於海濱. 復分兵圍之，不能下日軍塢堡. 兩軍遂相磨持. 時聞大明遣將軍童元鎮治舟師，旦夕襲日本，太閣膽寒，遂憂成疾.
居頃之，關白秀次殺人於途，太閣急命有司治其獄，吏阿秀吉意，論當謀反，乃盡族秀次親戚，無遺類.
慶長三年，設醍醐花會，太閣往觀之，歌數章. 夏，太閣病篤，召家康、利家，執其手囑之曰：「今外事如累卵，而吾罹此病. 明人聞我死，或大舉來報. 國家自古未曾受外辱，及我而辱國，吾所深恥. 今以海內托卿等. 」復召諸將於伏見城，因牽幼子秀賴而囑之曰：「孺子可憐，惟望殿下盡力輔之. 托諸君！托諸君！」言迄，涕下數行. 家康、利家等皆拜伏，曰：「惟命！敢不效以死！」連署血書而誓. 太閣熟視之，撫幼子，謂然而嘆. 良久，乃作歌，曰：「如露之臨，如露之逝. 吾身往事，宛若夢中之夢. 」歌迄而薨. 家康、利家乃秘其死，傳五大老檄，召日軍悉還. 大明、朝鮮追擊之，殺虜日卒無算. 秋，卒葬太閣於京都. 因立其子秀賴.
評贊
太閤起於寒微，長於亂世，終能致有瀛洲，揚名聲於史籍，固一世之雄也. 觀其能也，文無章句之學，武無投殳之力，恂恂如鄙人，卒能橫行日本而披靡，諸侯無不服者，是其知人善任也. 淮陰之謂高祖善將將，量太閣亦如是. 然其一朝得意而忘身，而思逞大欲於中國，此亦井蛙吞天之妄也. 獨夫一擲，天下洶洶，卒至生靈塗炭，若敖飢餒. 宗廟滅於家臣之手者，亦其僭越之報也.
車前草
車前草，車前草科車前草屬之物種，多年生草本植物，又名蕮、車輪菜子、豬耳朵棵子、五更草、田灌草、牛舌草子、車軲轆草子，謂之芣苢. 車前子，其草籽成熟者也. 七至八月開花. 原產東亞. 多出於山畔田窪、屋旁荒地.
車前草之類，學術界爭議不休. 克朗奎斯特分類法者，視乎車前目，下含單科一. 中國學者，視乎車前目. 被子植物種系發生學分類法者，視車前科補完者於唇形目下.
車前
傳西漢有將，戰中，受困. 正值六月烈夏，無雨乏糧，飢渴交加，肚腫如鼓，尿血，隨軍大夫苦於無藥，束手無策.
一日，營頭馬伕者，忽見所料馬三匹，不痛不病，血尿不再；觀之，乃知，馬食一草，其狀如牛耳，思其治. 煎水服用，得癒. 乃告，欣，立責全軍服「牛耳草」. 數日，人馬俱癒.
問：「牛耳草，安岀耶？」
指前：「將軍安見？大車前有. 」
笑而對曰：「實乃天助我也，善哉車前草也！」
是故，野草牛耳者，名之「車前草」.
當道
是草因肆無忌憚，道亦可據己所有，而後代繁殖其中，故而稱之「當道」.
卡加利
卡加利，又稱卡爾加里、卡加立、卡技利、卡城，加拿大邑也，在亞伯達省. 丙申年口一百二十三萬餘. 若計其郭，則若一百三十九萬. 乃亞伯達至大之邑. 卡加利牛仔節行焉. 處落磯山之西. 分類:亞伯達地方志
車前草
牛遺
古時交通多車以獸，牛車更甚，是故道中常見牛糞，是草汲其養，萌其中，故又曰「牛遺」.
形
草形如多年生草本，六至十八寸.
根叢生，須狀. 葉基生，具長柄. 葉片橢圓，長約三寸三至三寸六，寬約一寸二至二寸七. 先端鈍或短尖，基部寬楔形，全緣或波狀，或有疏鈍齒. 葉脈有五，平而滑. 葉柄葉片者，長度略等.
穗狀花序自中央出，花序數條，自葉叢中出，花莖長. 花色淡綠或黃，小；夏秋花開，寬三角形苞片. 蒴果橢圓，蓋裂，萼宿存. 其子黑褐，形長圓.
質
是草，氣微香，味微苦. 車前子析得醣類多種，含多醣類黏液質車前聚糖、鼠李糖與乳糖者等，是故置草入水，黏液質滲.
猴痘
猴痘者，類天花病毒也，源非洲雨林猴群，可人相傳，其疾急，患者多生皮疹，發瘡頭面及身，須臾周匝，狀如火創，再化膿生漿，結痂脫落作罷. 此惡毒之氣也，不即治，劇者能死. 賴接種牛痘之利，天花絕跡既久，今之猴痘，則無克制者也. 西曆二〇二二年五月，歐美多國發猴痘疫. 分類:疾病
車前草
食
幼草常作野菜，惟性偏寒，不宜多食. 食後吸水膨脹，故飽足，惟腹瀉.
藥
車前草無毒，可製瀉藥，促腸道，治便秘；其籽可入藥；車前草及同屬近緣植物之籽，曬乾可入藥. 《神農本草經》、《名醫別錄》、《滇南本草》及《本草匯言》等藥經者，皆有詳註.
是草，味甘性寒，歸肝、腎、肺經. 利水痛淋 ，滲濕止瀉 ，止咳祛痰 ，清熱解毒 ，涼血，明目. 有利小便而不走氣之效，與茯苓同功.
因其質，置草入水，滲黏液質，須包煎.
宜
宜治水腫尿少，熱淋澀痛，暑濕瀉痢，痰熱咳嗽，吐血衄血，癰腫瘡毒，目赤腫痛.
忌
虛滑精氣不固者禁用. 脾胃虛寒者宜少用.
二〇〇八年喀什恐怖襲擊
西曆二〇〇八年八月四日，新疆喀什武警曰邊防支隊者，行伍操練於鬧市，有二賊引車燃爆襲之，一十七人卒，傷者無計.
車前草
外部連結
分類:車前草属 分類:中藥草
自閉症
自閉症者，腦之發育障礙之病也. 患者，難示情、語，不善社交，好重複之行也. 自閉症之垂髫三歲前，其況為父母所察也.
分類:疾病
楊俊季才
楊俊字季才，河內獲嘉人也.
初受學陳留邊讓，讓器異之. 俊以兵亂方起，而河內處四達之衢，必為戰場，乃扶持老弱詣京、密山間，同行者百餘家，又避并州.
後曹操除俊曲梁長，入為丞相掾屬，舉茂才，安陵令，遷南陽太守. 宣德教，立學校，吏民稱之. 徙為征南軍師. 魏國既建，遷中尉. 操征漢中，魏諷反於鄴. 俊自劾詣行在所. 俊以身方罪免，箋辭漢太子. 太子不悅，曰：「楊中尉便去，何太高遠邪！」遂被書左遷平原太守，為徐奕代職.
及文帝丕踐阼，復在南陽. 時王象為散騎常侍薦俊 ，未納.
初，俊與曹植善，操適嗣未定，密訪群司. 俊雖並論丕、植才分所長，不適有所據當，然稱植猶美，丕常以恨之. 黃初三年，車駕南巡，未到宛，有詔百官不得干豫郡縣. 及車駕到，而宛令不解詔旨，閉巿門. 丕聞之，忿然曰：「吾是寇邪？」乃收俊及宛令. 尚書僕射司馬懿、常侍王象、荀緯請俊，叩頭流血，丕不許. 俊曰：「吾知罪矣. 」遂自殺. 眾冤痛之.
性
俊自少及長，以人倫自任，行義明鑑.
會割據，俊振濟貧乏，通共有無. 宗族知故為人所略作奴僕者凡六家，俊皆傾財贖之.
同郡審固、陳留衛恂本皆出自兵伍，俊資拔獎致，咸作佳士；後固歷位郡守，恂御史、縣令.
本郡王象，少孤特，為人仆隸，年十七八，見使牧羊而私讀書，因被箠楚. 俊嘉其才質，即贖象著家，聘娶立屋，然後與別.
又司馬懿年十六七，與俊相遇，俊曰：「此非常之人也. 」又懿兄朗早有聲名，其族兄芝，眾未之知，惟俊言曰：「芝雖夙望不及朗，實理但有優耳. 」
霍弋
霍弋，字紹先，漢南郡枝江人也，峻子. 昭烈末年為太子舍人.
後主踐祚，除謁者. 丞相諸葛亮北駐漢中，請為記室，使與子喬共周旋游處. 亮卒，為黃門侍郎. 上立太子璿，以弋為中庶子，璿好騎射，出入無度，弋援引古義，盡言規諫，甚得切磋之體.
後為參軍庲降屯副貳都督，又轉護軍，統事如前. 時永昌郡夷獠恃險不賓，數為寇害，乃以弋領永昌太守，率偏軍討之，遂斬其豪帥，破壞邑落，郡界寧靜. 遷監軍翊軍將軍，領建寧太守，還統南郡事.